UPDATE: 'ANDAI KU BERCINTA LAGI' - MOJO

UPDATE:
Cyberjaya, 13 Mac 2012 - Demi untuk mengeksplorasi visi muzik masing-masing, 4 pemuzik serba berpengalaman telah bergabung untuk menubuhkan sebuah kumpulan ‘Super-Band’ yang mempertaruhkan konsep ‘Synth-Rock’ sebagai identiti.

MOJO merupakan sebuah ‘Super-Band’ terbaru daripada KRU Music yang terdiri daripada Aweera (bekas finalis OIAM) selaku vokalis utama, penampilan istimewa komposer/penerbit ternama, Edry sebagai pemain synthesizer, Denny selaku gitaris (pemuzik undangan studio dan pentas berpengalaman), dan pemain drum, Johar (anggota kumpulan Tilu dan bekas beberapa kumpulan Indie), melengkapkan kumpulan dinamik ini.

Dari kiri Edry (synthesizer), Denny (gitaris), Aweera (vokalis),
dan Johar (pemain drum) - Klik di sini untuk 'open in new tab'

MOJO bakal memperkenalkan era baru muzik rock tanah air berlandaskan irama progresif yang dipengaruhi oleh kumpulan-kumpulan lagenda British seperti The Beatles, Queen, dan Led Zeppelin.

MOJO bermaksud aura atau dalam erti kata lain adalah x-factor, sesuatu yang mempunyai daya tarikan dan teramat istimewa. Kekuatannya bukan sahaja pada nama, tetapi pada single pertama yang dipertaruhkan sebagai landasan dan langkah kanan MOJO ke arena seni muzik tanah air berjudul 'Andai Ku Bercinta Lagi'.

Kumpulan MOJO sedang di dalam proses menghasilkan album penuh yang bakal diterbitkan sebelum penghujung tahun 2012, namun penantian itu disegerakan dahulu dengan kemunculan EP pertama MOJO yang mengandungi 3 buah lagu iaitu ”Andai Ku Bercinta Lagi” ciptaan Edry, 'Agar Tetap Indah' ciptaan gitaris Denny, dan 'Mimpi' ciptaan pemain drum Johar. EP ini bertujuan untuk memperkenalkan konsep 'Synth-Rock' MOJO kepada peminat seni tanah air.

Semoga kehadiran MOJO mampu memberi aura yang berbeza dan mempelbagaikan genre muzik Malaysia.

VIDEO: ANDAI KU BERCINTA LAGI

Artikel, gambar & video: KRU muzik


NAFI KEMBALI BERSAMA BEKAS ISTERI - KEITH FOO SELESA SEBAGAI KAWAN KARIB

Pelakon Keith Foo sering dilihat bersama dan mesra dengan bekas isterinya yang juga model, Kim Raymond, meskipun sudah bercerai. Dek kerana itu, pelakon itu dikatakan sudah kembali bersama bekas isterinya.

Bagaimanapun, ia telah dinafikan oleh Keith. Keith berkata, walaupun hubungan mereka baik, namun mereka tiada perancangan untuk bersatu semula sebagai pasangan suami isteri.

"Tidak dinafikan memang ramai yang ingat kami sudah kembali bersama sebab hubungan kami berjalan dengan baik dan tiada apa-apa masalah. Cuma buat masa ini kami memang tiada perancangan ke arah itu sebab sudah selesa dengan kehidupan begini.

Klik untuk gambar besar

"Lagipun kami sedar mungkin jodoh sudah tertulis untuk tidak bersama, sebaliknya jodoh kami lebih kuat sebagai kawan karib. Saya sangat bersyukur sebab hubungan kami memang tiada apa-apa masalah selepas membawa haluan masing-masing. Kami boleh pergi bercuti sama-sama dan meluangkan masa bersama anak," katanya.

Menurut Keith, walaupun dia dan bekas isteri sudah tidak tinggal sebumbung namun mereka kerap bertemu dan saling bergantung antara satu sama lain demi anak tercinta, Skylar Raymond Foo.

"Rumah kami memang sangat dekat dan mudah untuk saya berjumpa anak setiap masa. Kalau ada masa terluang seperti tiada penggambaran, hampir setiap hari saya ke rumah Kim untuk berjumpa anak.

"Sejujurnya perasaan kekok memang tidak ada. Mungkin sebab kami sudah berkawan lama, jadi kami tak boleh pentingkan diri sendiri. Kami perlu ketepikan apa saja masalah yang berlaku sebelum ini sebab kami berdua yang bersepakat untuk mahukan anak jadi perlu bersama untuk membesarkan Skylar dengan penuh kasih sayang," ujarnya.

Dalam pada itu, Keith kini aktif menyertai kerja-kerja sukarelawan kelolaan St John Ambulance Malaysia Cawangan Negeri Sembilan dengan melakukan pelbagai aktiviti kemasyarakatan.

Untuk makluman, Keith mendirikan rumah tangga dengan Kim pada November 2015 dan mereka dikurniakan anak pada 30 Mei 2017. Bagaimanapun hubungan mereka tidak bertahan lama apabila pasangan itu sah bercerai pada Disember 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANUARI LALU - ISTERI AMMAR ALFIAN FAILKAN CERAI, DAPATKAN HAK PENJAGAAN ANAK

"Saya boleh katakan sekarang saya sedang melalui fasa 'single parenting'. Pada Januari lalu saya sudah failkan tuntutan perceraian dan ia masih dalam proses untuk menyelesaikan beberapa hal berkaitan dokumen dan hak penjagaan anak. Tidak banyak yang boleh saya kongsikan secara lebih terperinci kerana ia melibatkan proses mahkamah.

"Saya masih menunggu dan harap-harapnya boleh selesai dengan cepat," kata Nelissa Nezam, isteri kepada bintang filem 'Paskal', Ammar Alfian yang mendedahkan telah memfailkan tuntutan cerai pada Januari lalu.

Bagaimanapun, proses itu memakan masa beberapa bulan dan akui Nelissa dia sudah nekad untuk berpisah dengan Ammar. Nelissa memberitahu dia lebih lega selepas mengambil keputusan untuk berpisah dengan Ammar: "Selepas failkan perceraian saya rasa lega dan gembira untuk memulakan kehidupan baru bersama anak saya, Kyro.

Klik untuk gambar besar

"Sebagai seorang isteri saya mahukan sesuatu daripada suami saya dan saya tidak memperolehinya sepanjang perkahwinan, jadi kita teruskan hidup seadanya. Saya tahu apa yang saya mahukan dalam hidup saya dan saya sudah memberikan segalanya dalam perkahwinan saya. Mungkin pilihan saya kepada individu yang salah sebenarnya. Saya bersedia untuk 'move on' sekarang," tambahnya.

Tegas Nelissa, tiada peluang seterusnya untuk Ammar: "Apabila seseorang berbuat salah, mereka akan tersedar bahawa sudah terlambat untuk menyesal jadi itulah situasi yang berlaku sekarang," ujar Nelissa lagi.

Untuk makluman, Ammar dan Nelissa telah mendirikan rumah tangga sejak empat tahun lalu dan perkahwinan mereka mulai retak apabila Ammar didakwa menjalinkan hubungan sulit ketika isterinya sedang hamil enam bulan.

www.myartis.com / Sumber & foto: Astro Gempak, Instagram Ammar Alfian & Nelissa Nezam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSINGKIR SEMALAM DI BS2020 - NANA SHEME & HAFIZ ZAINAL PASRAH

"Dalam pertandingan ini kesungguhan awak setiap minggu boleh dapat A tapi saya rasa lagu ini tak tunjukkan kekuatan sebenar awak!" demikian komen Faizal Tahir yang mendakwa Nana Sheme tidak menonjolkan kekuatan sebenarnya.

"Malam ini lagu rock tapi saya tak rasa, macam lakonan... persembahan memang menghiburkan tapi kena sampaikan ke hati. Saya puji vokal ada improvement," ujar Dayang pula mengenai persembahan genre rock yang disampaikan oleh Hafiz Zainal yang dikatakan tidak sampai kepada penonton.

Akibatnya, Nana Sheme yang menyanyikan lagu "Ngam' nyanyian asal Sophia Liana dan Hafiz Zainal yang menyanyikan lagu 'Rampas' (Akim & The Majostret), tersingkir daripada saingan suku akhir,  rancangan realiti Big Stage 2020.

Dengan penyingkiran itu, hanya enam peserta sahaja layak ke minggu hadapan setelah 'imuniti unlocked' bagi menyelamatkan Dinie Rashid yang turut tersenarai sebagai tiga peserta markah terendah, gagal menetapi sasaran apabila dia tidak tersingkir.

Klik untuk gambar besar

Untuk info, penyanyi Fadh Majid menerima markah tertinggi iaitu sebanyak 77.7 peratus, diikuti oleh Qody Rany (76.3) dan Usop (74.6).

Peserta lain yang turut layak ke konsert separuh akhir ialah Azzam Sham dan Farisha Iris.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ANAK BOTAK: "IS SHE'S SICK? GOT LICE RIGHT?.. KEEP SPECULATING..." SAKINAH

Nampaknya perkongsian foto dan video pelakon Sharifah Sakinah memperlihatkan kepala anak perempuannya, Anais berimej botak itu telah menimbulkan spekulasi dalam kalangan netizen. Rata-rata netizen beranggapan tindakan Sakinah disebabkan kanak-kanak itu mengalami penyakit yang serius atau dijangkiti kutu rambut.

Bagaimanapun, Sakinah atau nama penuhnya Sharifah Nurul Sakinah Syed Abu Bakar Al-Khaired, 30, menafikan semua telahan itu dan meminta netizen terus membuat spekulasi: "There are so many speculations on why Anais's head is bald now. Is she's sick? Got lice right? Stuck some slime? She got creative and cut her own hair? Well, let me give you a clue. None of the above. Keep speculating oi ha ha ha".

Dalam pada itu, ada segelintir pula menganggap tindakan aktres itu bertujuan supaya rambut anaknya tumbuh dengan lebih lebat dan cantik. Malah, netizen turut memuji wajah Anais lebih kelihatan seiras dengan aktres berkenaan.

Klik untuk gambar besar

"Ala nak bagi rambut lebat lagi tumbuh ya. Tu sebab dia botakkan, sebab pernah buat kat anak buah dulu. Lepas botak, rambut tumbuh cantik dan lebat. Jadi Anais akan cantik selepas ini." - "Tak apa. Rambut boleh tumbuh lagi. Mana tahu semakin lawa rambut akan datang." - "Anais nampak comel dalam video. Baru pertama kali nampak dia iras Kinah. Selalu nampak iras suami saja," komen beberapa netizen.

Adik kepada penyampai radio Suria FM iaitu Sharifah Shahirah atau Shiera ini berkahwin dengan Alif Adha Jamil pada 28 Mac 2015. Pasangan tersebut dikurniakan seorang cahaya mata perempuan yang diberi nama Anais Adha pada 24 Mei 2017.

www.myartis.com / Sumber & foto: mStar & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS ISU GAMBAR - NADIA DAKWA NAMANYA TERCEMAR

"Pihak terbabit mengambil kesempatan apabila saya mendiamkan diri. Apatah lagi, maruah saya dijadikan objek untuk mengaut keuntungan," demikian kata pelakon Nadia Brian selepas membuat laporan di Balai Polis Sri Hartamas, terhadap sebuah portal yang didakwa menerbitkan artikel memburukkan namanya.

"Pihak terbabit mengambil kesempatan apabila saya mendiamkan diri. Apatah lagi, maruah saya dijadikan objek untuk mengaut keuntungan," tambahnya.

Dakwanya, portal terbabit menerbitkan artikel berkenaan dengan niat jahat apabila menggunakan gambar sekitar majlis ‘bridal shower’ yang bukan diambil daripada Instagram atau Facebooknya, sebaliknya daripada sumber lain.

"Sehingga 5 November lalu, artikel berkenaan dikongsi di Facebook sebanyak 41 kali, mendapat lebih 2,900 reaksi dan 494 komen. Saya percaya, artikel itu berniat untuk mencemarkan nama saya sebagai artis dan usahawan," ujarnya dipetik sebagai berkata pada BHonline.

Difahamkan, Nadia yang ditemani oleh peguamnya, Muhammad Nur Aizat Noor Azam, bakal menghantar notis tuntutan kepada portal berkenaan selain tempoh tujuh hari untuk pihak terbabit memberikan maklum balas.

"Tindakan selanjutnya akan diambil selepas tarikh itu tamat. Ini bukan kali pertama saya diperlakukan sebegini oleh pihak berkenaan. Tindakan diambil kerana saya sememangnya terkesan dengan artikel terbabit. Ia memberi tempias bukan sahaja kepada saya dan keluarga, tetapi pihak bakal mentua turut terkesan.

"Banyak perkara bermain di fikiran ketika ini kerana tarikh mendirikan rumah tangga tinggal beberapa hari sahaja lagi. Semakin serabut apabila dibebani dengan cerita negatif sebegini kerana ia turut memberi impak kepada kerjaya," jelasnya lagi.

Untuk info, Nadia dan pilihan hatinya, Muizz Nasruddin, bakal berkahwin pada 9 November ini. Pasangan berkenaan bertunang pada 4 Mei lalu dalam majlis diadakan di Shah Alam, Selangor.

www.myartis.com / Sumber: BH

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAEL XPDC KENA SERANGAN PENYAKIT GOUT BUKAN NAZAK" - PENGURUS

Baru-baru ini, vokalis kumpulan XPDC, Mael telah ditemui rebah dan tidak sedarkan diri di rumahnya. Beliau telah dikejarkan ke Hospital Pakar Sultanah Fatimah, Muar, Johor.

Bagaimanapun, menurut pengurus iaitu Yazid, Mael yang kini dalam keadaan stabil itu dimasukkan ke hospital berkenaan adalh disebabkan seranag penyakit gout dan bukannya kerana nazak seperti yang diperkatakan ramai.

"Mael sedang mendapatkan rawatan di wad kecemasan kerana serangan penyakit gout dan keadaannya sudah stabil, bukannya nazak seperti yang diperkatakan ramai.

Klik untuk gambar besar

"Cuma, berikutan keadaan dirinya yang agak lemah membuatkan doktor memasukkan air ke dalam badan penyanyi itu, " katanya.

Semalam, cerita kononnya Mael atau nama sebenarnya Syed Ismail Syed Ibrahim sedang nazak selepas ditemui rebah di rumahnya bertebaran di media sosial.

Sementara itu, Yazid berkata, beliau tidak pasti sama ada Mael akan terus ditahan di hospital kerana beliau sendiri belum dapat berjumpa dengan penyanyi itu.

"Sekarang ini, segala maklumat mengenai Mael saya dapat menerusi perbualan telefon bersama rakannya yang menemani beliau di hospital.

"Buat waktu ini, rakannya memberitahu Mael dalam keadaan baik, cuma tidak pasti adakah beliau akan ditahan di hospital atau tidak," ujarnya.

Yazid berkata, Mael mengalami penyakit gout sejak kira-kira setahun lalu dan sering berulang-alik ke hospital bagi mendapatkan rawatan.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DS SHAHIDA: "SEMOGA NANTI BESAR DIA TENGOK... TAHU SAYA PERNAH JAGA DIA"

Isteri kepada usahawan Datuk Seri Aliff Syukri, Datin Seri Nur Shahida baru-baru ini telah memuatnaik sepotong video yang merakamkan aksi anak angkatnya, Qayyum yang berlatar belakang sedutan lagu.

Menerusi ruangan kapsyen, Shahida memberitahu lagu latar tersebut merupakan sebuah lagu khas yang didedikasikan buat anak-anaknya. Ia merupakan lagu selawat dan akan dikongsikan di saluran YouTube tidak lama lagi.

"Istimewa utk Qayyum Aliffshah Bin Abd A’liy..... Belum siap lagi.... nanti dah siap kita letak kat Youtube... nanti dah besar boleh tengok balik 😍😍...

"Sebenarnya sebelum kes qayyum ni saya dan @aliffsyukriterlajaklaris mmg ada rekod 1 lagu dgn @hafizhamidun..... lagu selawat....... saya just suka2 je utk anak2 saya dgr.... tapi sekarang saya hadiahkan lagu ni utk Qayyum... semoga nanti dia besar dia tgk lagi lagu ni kat Youtube dan dia tahu saya pernah jaga dia...," tulisnya.

Pada masa sama, Shahida turut meminta maaf buat kandung kanak-kanak berkenaan andai selama ini dia tidak dapat mendapat Qayyum dengan baik.

Klik untuk gambar besar

"Minta maaf juga kat mak Qayyum dan semua sebab saya x jaga Qayyum dgn baik dan bukan mak yg baik utk dia... saya yakin dia akan lebih bahgia dgn mak dia nanti..," katanya.

Lalu, perkongsian berkenaan secara langsung mengundang sebak di hati netizen, apatah lagi sedutan lagu tersebut juga turut mendayu-dayu.

Terdahulu, Qayyum yang baru sahaja sembuh dari diserang campak dikatakan akan diambil semula oleh ibu kandung dalam tempoh terdekat.

Sehingga kini, video tersebut sudah pun ditonton hampir 800,000 kali dengan lebih 10,000 komen yang pelbagai darpada netizen.

VIDEO YANG DIMUATNIK OLEH DATIN SERI SHAHIDA

www.myartis.com / Sumber, foto & video: Media Hiburan & Instagram Datin Seri Shahida & Datuk Seri Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIZ ZAQYAH DITEGUR BUAT 'REVIEW' TAYANG ASET, TIDAK TAPIS

Jika sebelum ini, usahawan Safiey Illias dikritik selepas tidak menapis bahan sebelum dipromosikan di laman Instagram, terkini pelakon Tiz Zaqyah pula menerima kecaman warganet gara-gara tidak menapis produk sebelum membuat ulasan (review).

Tiz menerusi Instagram miliknya membuat posting yang ditujukan untuk wanita mempunyai masalah payudara dan punggung. Entri tersebut memuat naik video yang menunjukkan seorang wanita menari sehingga menampakkan sebahagian payudara.

Menjengah di ruangan komen, rata-rata netizen menegur dan memohon agar Tiz mencari duit sampingan dengan cara yang lain.

Klik untuk gambar besar

"@mat_jijan02: Tak faham dengan dunia akhir zaman ni, ada lagi yg berniaga tayang aset sendiri. - "@_.mhdamirull: Zina mata. - "@norhisham_69: Cari duit cara lain la dari buat review macam ni.

"@sh.rmro: Kes tak ada duit laa ni. - "@wne_awz_firshaz: Awak memang ada share ke dengan dosa macam ini? - "@cempaka125: Adakah awak pun dibayar banyak untuk review produk ini? Yang buat awak rasa rugi tolak.

"@jue_2020: Orang sekarang ni mana kenal halal haram yang penting perut kenyang! Bila hati dah hitam... Selalu-selalu dengar ceramah ustaz yang baik-baik. Insyallah jadi baik," antara komen-komen yang ditinggalkan.

Walaubagaimanapun, ada segelintir peminat yang tidak percaya dan mendakwa akaun IG Tiz telah digodam: "@ila.mohdkasim: Tak mungkin @tiz.zaqyah mempromosi produk seperti ini. Akaun dia kena hack kot? Kesian dia.

"@lyne.zana: Tolonglah kata akaun Tiz ni kena hack. Saya mempunyai persepsi yang satu ini bahawa Tiz adalah wanita yang pintar dan berkelas. Iklan ini sangat bertentangan dengan apa yang saya fikirkan mengenai Tiz," antara yang ditulis.

www.myartis.com / Sumber & foto: Astro Gempak & Instagram Tiz Zaqyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT PENGAJIAN DI UK - ADIK NEELOFA, ATHISHA KHAN SAMBUT MAJLIS KONVO DI RUMAH

Menerusi muat naik di laman Instagram, personaliti media sosial yang juga adik kepada selebriti popular Noor Neelofa iaitu Athisha Khan telah berjaya menamatkan pengajian di United Kingdom.

Dalam entri tersebut, Athisha berkongsikan gambar memakai jubah konvokesyen dalam majlis serba ringkas yang diadakan di rumah bersama keluarga.

Difahamkan gadis berusia 23 tahun itu merupakan graduan undang-undang perniagaan di University of Birmingham, United Kingdom.

Klik untuk gambar besar

Dalam beberapa perkongsian lain, Athisha turut menzahirkan penghargaan buat kedua ibu bapanya, Datuk Abdul Halim Khan dan Datin Noor Kartini di atas sokongan mereka selama ini sepanjang pengajian.

Perkongsian Athisha itu mendapat pelbagai reaksi daripada pengikutnya yang tidak melepaskan peluang mengucapkan tahniah kepadanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA U-TURN - ISTERI KEDUA NEKAD BERCERAI SELEPAS 7 BULAN RUJUK

"Confirm, tak dak u-turn," itulah kata-kata isteri kedua pendakwah bebas, Pecetus Ummah (PU) Abu Sufyan iaitu Hana Azraa yang nekad dan tidak akan berpatah balik dengan keputusannya yang mahu bercerai ketika ditanya sama ada dia akan mempertimbangkan kembali perkara tersebut.

Sebelum ini, PU Abu yang lebih selesa untuk tidak berkongsi mengenai hal peribadi dengan khalayak umum itu baru-baru ini mendedahkan bahawa dia sedang menjalani proses penceraian dengan Hana.

Sejurus selepas berita itu diketahui umum, para netizen turut menanyakan mengenai hal tersebut kepada Hana selain meninggalkan kata-kata sokongan buatnya.

Hana dilihat tampil positif dan yakin bahawa ada hikmah buat dia dan anak-anaknya dalam menghadapi dugaan ini, meskipun ramai yang berharap agar hubungan kedua mereka berjaya.

Klik untuk gambar besar

Hana juga berkongsi bahawa penceraian kali ini merupakan kali kedua buat dia dan PU Abu, malah ianya diputuskan selepas 7 bulan mereka rujuk semula.

Dalam entri yang lain, Hana turut mengatakan bahawa dia ingin berhenti memikirkan hal jodoh buat sementara waktu dan memberi fokus untuk mengembangkan lagi perniagaan kosmetiknya selain menumpukan perhatian kepada anak-anaknya.

Apa-apa pun, kita doakan yang baik-baik sahaja buat mereka. Mungkin ini adalah jalan yang terbaik buat PU Abu dan Hana.

www.myartis.com / Sumber & foto: Beautifulnara, Instagram Hana Azraa & PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ELFIRA LOY UMUM DIRINYA HAMIL ANAK SULUNG

"Alhamdulillah. Memang kalau orang tanya dengan saya memang saya akan jawab. Pengumuman saya pada hari ini dengan keizinan daripada suami. Kandungan saya masih baru lagi. Saya baru menjalani pemeriksaan dan bayi dalam kandungan pun sihat.

"Saya sangat gembira kerana sekarang ini banyak kes wanita yang sukar untuk mendapatkan cahaya mata. Saya tidak menyangka rezeki saya datang awal walaupun baru empat bulan berkahwin," kata pelakon Elfira Loy, 25, yang mengumumkan dia sedang hamil anak pertama selepas empat bulan mendirikan rumah tangga.

Menurut Elfira, dia dan suami, Muhammad Faris Khairol Anuar berasa gembira dan bersyukur dengan rezeki yang telah diberikan. Tambah Elfira atau nama sebenarnya Nurul Elfira Loy Ahmad Sabri, dia tidak mengalami sebarang alahan semasa hamil.

"Saya tidak mengalami sebarang alahan kerana pada awalnya saya tidak tahu saya hamil. Saya dapat tahu hamil apabila sudah lama tidak datang bulan. Saya ada buat beberapa ujian kehamilan sendiri tetapi tidak mempercayai. Akhirnya saya pergi klinik dan doktor mengesahkan saya hamil," tuturnya lagi.

Klik untuk gambar besar

Elfira atau nama penuhnya, Nurul Elfira Loy Ahmad Sabri walau bagaimanapun memilih untuk merahsiakan usia kandungannya itu kerana berasakan lebih manis ia diketahui oleh keluarga terdekat sahaja.

"Alhamdulillah, berkat doa ramai orang saya disahkan hamil dan saya bersyukur dengan rezeki yang tiba sangat cepat buat saya dan suami. Saya sudah melepasi trimester pertama(1-3 bulan) dan setakat ini semua berjalan lancar tanpa sebarang alahan mengandung yang teruk," jelasnya.

Tambah pelakon Qalesya itu yang mendirikan rumah tangga dengan Muhammad Faris Khairol Anuar pada 1 Januari lalu selepas tidak sampai setahun berkenalan itu lagi, dia juga akan memperlahankan kerjaya seninya sehingga selamat bersalin hujung tahun ini.

"Saya sudah cuba berlakon semasa trimester pertama dan ia sangat memenatkan. Jadi saya ambil keputusan untuk berehat dahulu berlakon memandangkan ini kehamilan pertama," ujarnya.

www.myartis.com / Sumber & foto: Astro Gempak, Kosmo & Instagram Elfira Loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOH TUNAI UMRAH...

Meskipun sibuk untuk rancangan Mentor musim kelima, Noh Hujan masih sempat menjalani ibadat Umrah. Tunang kepada Mizz Nina itu berada di Tanah Suci kira-kira seminggu dan tiba di KLIA pada hari uji bakat mencari protegenya 22 Januari lalu di Sri Pentas. Dengan hanya memakai baju Melayu dan berkopiah tanpa sempat menukar pakaian, Noh bergegas sebaik tiba ke lapangan terbang menuju lokasi uji bakat. Alhamdulillah... Moga Noh akan terus bijak membahagikan masa antara bidang seni dan suruhan agama.(\__/)(='.'=)(")_(")www.myartis.com 2011


NONNY TAMPIL BERHIJAB SEMULA - MILA BERSYUKUR DAPAT BERTEMU SAHABATNYA SELEPAS 3 TAHUN

Baru-baru ini, penyanyi dan usahawan Mila Jirin telah berkongsi video dimana dia dapat bertemu kembali dengan sahabatnya, pelakon Nonny Nadirah selepas tiga tahun tidak bertemu.

"Aku sayang kau @nonnynadirah jangan hilang lagi dari Radar persahabatan ❤," tulis Mila diruangan kapsyen video itu.

Berkongsi hal tersebut menerusi laman Instagram, Mila menjelaskan, dia pernah membuat keputusan untuk pergi ke rumah ibu pelakon tersebut di Sabah, namun dihalang oleh Nonny.

"Masya Allah tak sangka sebab saya dapat berjumpa dengan seseorang yang sudah lama saya cari. Nasib baik tak sampai depan rumah dia, dah nak pergi dia tak bagi alamat. Kalau dia bagi alamat dah sampai dah," katanya.

Klik untuk gambar besar

Perkongsian Mila itu menarik perhatian ramai yang kagum melihat penampilan terkini Nonny yang dilihat sudah kembali berhijab.

Dalam pada itu, Mila turut berharap agar persahabatan mereka tidak lagi terputus serta meluahkan rasa sayang pada rakan baiknya yang tampil serba hitam itu.

Terdahulu, nama Nonny menjadi bualan ramai apabila memuat naik gambar seksi sekaligus menimbulkan kebimbangan di kalangan rakan-rakannya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISUNTING PRODUKSI INDONESIA - EYKA FARHANA KINI MAKIN POPULAR DI INDONESIA

"Saya menerima mesej langsung dari produksi seberang yang menawarkan menghadiri uji bakat untuk adaptasi drama Hollywood, Pretty Little Liars (PLL) versi Indonesia. Alhamdulillah, saya melepasi ujian dan menjalankan penggambaran di Bali, Indonesia, Ogos tahun lalu. Saya anggap ia seperti doa yang terjawab.

Sebelum ini, saya memang berhajat mahu mencuba nasib berlakon ke seberang. Secara kebetulan, saya ditawarkan membintangi drama PLL," demikian ujar pelakon Eyka Farhana yang diberi peluang melebarkan sayap perjuangan ke negara seberang, Indonesia.

Seperti doa yang termakbul, pelakon kecil molek yang berusia 25 tahun itu bersyukur kali pertama disunting syarikat produksi luar. Bagaimanapun, Eyka berkata, cabarannya adalah menguasai bahasa Indonesia dalam masa yang singkat.

"Saya diberitahu perlu berbahasa Indonesia. Selepas membaca skrip, saya lihat terlalu banyak bahasa Indonesia yang perlu dikuasai dalam masa singkat kerana mereka mahukan menghidupkan watak pelajar Indonesia.

Klik untuk gambar besar

"Namun, selepas berbincang, mereka mengubah watak saya sebagai seorang pelajar Malaysia yang menetap di Indonesia. Jadi, tidaklah dialek saya kedengaran terlalu pelik dalam drama," jelas Eyka atau nama sebenarnya, Wan Atiqa Farhana Wan Sarmizi.

Eyka berkata, dia dapat menyesuaikan diri dengan mudah apabila bekerjasama dengan pengarah dan barisan pelakon yang banyak membantu: "Tiga hari pertama, saya melalui latihan membaca skrip terlebih dahulu.

"Dari situ, saya dan pelakon lain dapat mencari keserasian. Saya tidak berdepan masalah, mereka memberikan kerjasama baik. Barisan pelakon Indonesia sangat terbuka dan tidak kedekut ilmu. Saya selesa walaupun ini kali pertama saya membintangi drama seberang," katanya.

Pelakon filem Polis Evo itu berkata, cara produksi seberang bekerja tidak banyak beza, cuma persekitaran sahaja yang berlainan. Bagi mendapatkan lebih penghayatan, Eyka berkata, dia menonton versi asal PLL terlebih dahulu. Drama bersiri berkenaan mempunyai kekuatan tersendiri sehingga berjaya di Hollywood.

"Sebelum ini, saya tak pernah tengok, tetapi disebabkan membintangi drama ini, saya tengok untuk mendapatkan inspirasi. Bagaimanapun, saya tidak meniru watak Emily secara keseluruhannya. Watak Ema yang dibawakan tidak sama 100 peratus dengan versi asal, jadi saya bawa mengikut cara tersendiri, cuma saya kena pastikan tidak lari daripada jalan cerita asal.

"Maklum balas positif membuatkan saya lebih bersemangat untuk mencuba nasib di Indonesia. Saya pastinya tidak akan menolak sekiranya ditawarkan membintangi drama musim kedua," tutur pelakon mula dikenali menerusi filem Juvana 2 dan 3.

PLL mengisahkan empat pelajar membentuk satu kumpulan geng. Selepas ketuanya menghilang, hubungan mereka mula goyah. Namun, kembali bersatu ketika dalam menghadapi bahaya. Mereka mulai menerima pesanan individu misteri yang mengancam akan membocorkan rahsia.

Diarahkan oleh Emil Heradi, PLL dibintangi Yuki Kato, Anya Geraldine, Valerie Thomas, Shindy Huang, Tarra Budiman, Wulan Guritno, Irgi Fahrezi, Jennifer Coppen dan Marcell Darwin. Drama ini mula ditayangkan dalam platform penstriman, Viu mulai 22 April lalu.

www.myartis.com / Sumber & foto: Berita Harian, Instagram Eyka Farhana & #prettylittleliarsonviu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAKIN UZUR - JAMALI SHADAT HANYA SEKADAR MENGANGGUK, 'ATAN' KINI PENDIAM

Setelah kehilangan isteri tersayang, Allahyarhamah Lela Yacob kira-kira dua tahun yang lalu, pelakon dan penghibur veteran yang memang terkenal dengan watak 'Atan' iaitu Jamali Shadat dilaporkan semakin uzur.

Menurut anaknya Fauzi Jamali, bapanya itu yang kini berusia 78 tahun tidaklah mengalami apa-apa masalah kesihatan namun semakin uzur di atas faktor usia yang semakin meningkat. Tambah Fauzi lagi, semenjak pemergian ibunya, ayah (Jamali Shadat) lebih banyak mendiamkan diri berbanding dulu.

"Kesihatan semua okay, cuma seperti apa yang kita boleh lihat, ayah uzur sebab dah tua kan. Sekarang ayah kurang berborak, arwah emak dulu banyak bercakap tapi bila emak dah tiada, ayah suka mendiamkan diri," katanya.

Klik untuk gambar besar

Dia yang ditemui media ketika program Ziarah Finas Prihatin 2.0 di kediaman mereka sekeluarga yang bertempat di Pulau Indah, Klang turut memberitahu bahawa telefon bimbit bapanya sudah ditutup kerana dia kini tidak mempunyai kemampuan untuk bercakap dan mendengar dengan baik.

Fauzi dalam pada itu sempat memesan jika ada mempunyai urusan dengan bapanya itu supaya menghubungi dirinya dan isteri: "Nombor telefon ayah dah tutup sebab dia tak boleh bercakap, kalau nak berhubung boleh hubungi saya atau isteri," jelasnya.

Jamali Shadat yang popular dengan kemampuan mengeluarkan suara kanak-kanak dan pelbagai bahasa serta berlakon sebagai watak 'Atan' itu sebelum ini pernah memberitahu bahawa isterinya merupakan tonggak kejayaan utama buat dirinya.

Namun setelah kematian isteri pada hari pertama Syawal setelah sebulan terlantar di hospital pada dua tahun yang lalu, penghibur itu seolah hilang semangat dan turut mengalami kemerosotan memori.

Kami mendoakan semoga Jamali Shadat terus sihat dan dikurniakan kesihatan yang baik di masa akan datang.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPSR 5A 1B - AG AZMEER TAK BERCADANG HANTAR ANAK KE SBP

"Kita harus hormat apa pun keputusan setiap orang. Ada orang hantar ke SBP ada pula mahu anak meneruskan pelajaran di sekolah aliran biasa. Bagi saya dan isteri, kami nak berada bersama anak-anak selagi diberi umur dan mahu melihat perkembangan anak hari-hari di depan mata. Kami mahu lihat dia menempuh fasa-fasa kehidupannya yang masih panjang bersama kami.

"Sama-sama kita doakan anak-anak kita berada dalam rahmat Allah SWT, Insha-Allah," kata pengacara dan penyampai radio AG Azmeer yang tidak bercadang untuk menghantar anaknya, Muhammad Arraz Ammar ke Sekolah Berasrama Penuh (SBP) selepas memperoleh keputusan cemerlang dalam Ujian Pencapaian Sekolah Rendah (UPSR) yang diumumkan semalam.

AG Azmeer atau lebih dikenali sebagai AG berkata, dia dan isteri tidak pernah terlintas untuk berbuat demikian kerana mahu anaknya itu membesar di depan mata. Bagaimanapun kata AG, menghantar anak bersekolah di asrama penuh adalah hak individu dan keputusan tersebut harus dihormati. Mengulas mengenai keputusan 5A 1B peperiksaan UPSR Arraz, AG bersyukur dengan apa jua yang diperolehi anaknya itu.

Klik untuk gambar besar

"Sebagai seorang bapa saya melihat Arraz sangat berusaha di samping sokongan guru-guru selama ini. Arraz baru masuk sekolah rendah kerajaan pada tahun lepas jadi semuanya baru buat dia dan awal-awal dulu keputusan peperiksaan dia tidaklah begitu memberangsangkan.

"Tapi Alhamdulillah, hari ini dia dapat 5A dalam semua mata pelajaran dan B untuk penulisan. Itu sudah cukup-cukup baik buat dirinya dan saya bangga," ujar AG yang turut memberitahu dia tidak pernah memberi tekanan kepada pelajar Sekolah Kebangsaan Taman Tun Dr Ismail 1 itu sebelum menduduki UPSR.

www.myartis.com / Sumber & foto: Astro Gempak & Instagram AG Azmeer

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUANG GAMBAR LAMA - IZARA AISHAH TAMPIL BERTUDUNG LABUH

Pelakon Izara Aishah menerusi muat naik terbaru di laman Instagram miliknya telah berkongsi gambar terkini dirinya tampil sopan dan bertudung labuh.

Menerusi entri itu, Izara berkongsikan beberapa keping gambarnya berhijab namun pelakon itu menutup ruangan komen posting tersebut. Perkongsian tersebut menjadi perhatian ramai. Namun,

Lebih menimbulkan persoalan apabila pelakon itu bertindak memadam gambar-gambar lamanya yang tidak bertudung di Instagram sekaligus mencetuskan spekulasi dikalangan netizen.

Baru beberapa jam dikongsikan, foto yang dimuat naik tanpa kapsyen itu meraih lebih 175,000 likes. Apa pun kita doakan yang baik-baik sahaja untuk Izara.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI RESPON DATIN SHAHIDA BILA DITANYA KINI MAKIN KURUS & TIDAK CERIA

Bagi sesiapa yang mengikuti laman Instagram isteri kepada jutawan kosmetik Datuk Seri Aliff Syukri, Datin Seri Nur Shahida, pasti sudah mengetahui yang beliau sering berkongsi resipi masakan kepada pengikutnya. Terbaru, Shahida menunjukkan cara menyediakan penkek labu untuk dihidangkan kepada anaknya, Yusof Al Qardawy dan Ameena sebagai juadah minum petang.

"Resipi Pancake Labu!! Kalau budak2 ni ada kat rumah mmg kejap2 dorang cari makan termasuk la kenit 2 orang ni pantang tengok orang melangkah ke dapur... tau2 je dah ada kat belakang kita... jadi hari ni saya masakkan pancake Labu utk yusoff dan meena utk minum petang dorang ❤ Lagu x de kena mengena dengan sesiapa ni mmg lagu kegemaran saya ok 😇," tulisnya di sebuah entri.

Bagaimanapun, rakaman tersebut mencuri perhatian warganet apabila ada yang mendakwa Shahida kelihatan semakin kurus: "@nurulnorazie: Napa Datin makin kurus? Hmm anak-anak awak sangat comel la. - "@queenladi8: Datin sangat kurus sekarang.

Shahida tidak berdiam diri lantas memberikan jawapan: "Saya puasa sepanjang Perintah Kawalan Pergerakan (PKP) ni," balasnya.

Klik untuk gambar besar

Dalam pada itu, ada segelintir yang menyatakan wajah Shahida tidak seceria seperti sebelum ini: "Muka Datin sekarang nampak tak ceria macam dulu la. Saya harap Datin selalu di bawah lindungan Allah," tulis seorang penggguna. - "Saya ceria. Saya puasa jadi nampak letih," jawab Shahida.

Kisah rumah tangga Aliff dan Shahida mula menjadi bualan hangat apabila kedua mereka sudah tidak lagi saling mengikuti di Instagram. Baru-baru ini, kecoh apabila surat tuntutan cerai dipercayai milik pasangan itu tersebar di Internet. Difahamkan, Aliff dan Shahida sudah tidak tinggal sebumbung sejak beberapa bulan lalu.

Aliff dilihat berulang alik ke rumahnya yang terletak di Pavilion Resident Kuala Lumpur berdasarkan video dimuatnaik di Instagram (IG). Menerusi perkahwinan tersebut, pasangan itu dikurniakan lima orang cahaya mata iaitu Ammar Ahyan, Qadejah El Zahra, Ibraheem, Yusof Al Qardawy dan Raudhah Arshiyah.

www.myartis.com / Sumber & foto: Astro Gempak & Instagram Datin Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIDA JEBAT TERASA HATI DIDAKWA MENANG KERANA 'AURAWHITE'

Gara-gara menang besar dalam Anugerah MeleTOP Era 2016 dengan menewaskan artis popular negara, Aida Jebat teruk dikecam kerana didakwa tidak berbakat tetapi menang percuma disebabkan menjadi duta Aurawhite.

Sehubungan itu, Ayda menyifatkan tuduhan tersebut sebagai tidak berasas dan tidak relevan langsung.

Kata pelakon dan penyanyi itu, kemenangannya merangkul trofi bagi kategori Penyanyi MeleTOP, Lagu MeleTOP (Siapa Diriku), Drama MeleTOP (M.A.I.D), Pelakon MeleTOP dan Artis Top Top MeleTOP Wanita, adalah hasil usaha peminat yang mengundinya, bukan disebabkan Aurawhite.

“Walaupun Aurawhite menjadi penaja utama bagi AME 2016, kemenangan saya adalah hasil usaha peminat, bukan kerana saya duta. Tuduhan yang dilemparkan adalah tidak relevan.

“Saya merasakan perkara itu tidak adil untuk peminat yang bersusah payah mengundi saya. Mereka berusaha keras tanpa bantuan sebarang pihak untuk mengundi saya pada malam tersebut,” ujarnya dipetik sebagai berkata.

Mengenai dia kemungkinan akan meletakkan harga tinggi selepas menang ini, Ayda menafikan dia akan bersikap seperti itu.

“Saya tidak pernah meletakkan harga ‘mahal’. Saya bekerja dalam bidang nyanyian dan lakonan kerana mempunyai minat yang mendalam terhadap industri hiburan.

“Selain itu, saya harus memastikan yang kualiti kerja yang saya berikan setiap kali muncul dengan produk baru dapat memuaskan hati barisan peminat saya. Saya sangat sayangkan mereka kerana peminat adalah nadi kekuatan saya,” tambahnya.

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"IMPIAN KEMBALI BERKELUARGA MEMANG ADA" - ALLY ISKANDAR

Meskipun perkahwinannya bersama Farah Lee tidak dapat dipertahankan, namun personaliti TV3, Ally Iskandar memberitahu yang dia tidak serik untuk berkahwin lagi sekiranya bertemu jodoh.

Memetik laporan Harian Metro, pengacara berusia 42 tahun ini berkata, dia tidak pernah menutup pintu hati untuk berkahwin dan berkeluarga sekali lagi.

"Ya ... impian untuk kembali berkeluarga memang ada. Saya tidak boleh kata saya tidak cuba kerana saya pernah merasai nikmat berkeluarga, ada mentua dan itu antara perkara yang ingin saya lihat dalam hidup saya.

"Kenangan tetap akan ada, tetapi kena faham sekarang saya berada di mana. Kalau terlalu nak nostalgia pun bukan satu perkara yang sihat buat saya," katanya.

Klik untuk gambar besar

Untuk rekod, Ally berkahwin dengan Farah Lee atau nama penuhnya Nurfarahin Romli, 29, pada 20 Januari 2012 dan dikurniakan cahaya mata perempuan, Maream Esabel, kini berusia lebih tiga tahun.

Bagaimanapun selepas lima tahun melayari hidup sebagai suami isteri, mereka bercerai pada 17 Ogos 2016.

Ally sinonim dengan program Malaysia Hari Ini (MHI) di TV3 menjelaskan sudah 'move on' dengan apa yang berlalu. Paling melegakan ibunya juga memahami keadaannya.

"Secara jujurnya, emak ada juga mencuba carikan jodoh saya tetapi pada usia begini, emak bagi kebebasan buat saya cari jodoh sendiri. Dia pun tidak bagi tempoh tertentu.

"Cuma apabila tengok anaknya bersendirian, emak mana yang tidak runsing. Dia tengok dunia saya hanya pergi kerja, balik kerja dan sesekali akan bertanyakan perkara itu," tuturnya yang menyerahkan persoalan jodoh kepada ketentuan Allah.

Ally menambah, dia begitu mengimpikan kehidupan yang ideal, namun berdepan kesukaran untuk mencari wanita yang memahami kariernya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI AKUI GBOB MAKIN STABIL: "ALHAMDULILLAH SETAKAT INI DIA SUDAH TIADA SERANGAN SAWAN"

Selepas menjalani pembedahan memasang semula tempurung kepalanya di Hospital Kuala Lumpur (HKL) pada 12 September lalu, pelawak dan pelakon Gbob kini semakin stabil.

Menurut isteri Gbob, Siti Aisyah Wahiddin, suaminya kini sedang berehat di rumah bagi memastikan proses penyembuhannya berjalan lancar.

"Suami dibenarkan pulang pada 14 September lalu. Bagaimanapun, dia terkena serangan sawan tiga kali dalam masa sehari dan dimasukkan ke zon kritikal Hospital Serdang keesokan harinya.

"Pada mulanya ia mungkin berpunca akibat kesan pembedahan yang mengalami pendarahan. Namun, selepas pemeriksaan, doktor kata kesan darah itu tak berbahaya. Apapun Gbob masih perlu dipantau kerana kita tidak boleh jangka bila serangan akan berlaku.

"Alhamdulillah setakat ini dia sudah tiada serangan sawan. Apabila dia makin sihat, Gbob akan dibawa menjalani fisioterapi bulan depan. Ingatan semakin pulih tapi emosinya belum stabil lagi," tambah Siti Aisyah.

Gbob atau nama sebenarnya Hamizi Hashim terjatuh dalam bilik air di rumahnya pada 5 Mac lalu dan disahkan mengalami pendarahan dalam otak.

Doktor melakukan pembedahan di tempurung kepalanya bagi membuang darah beku dan membenarkan dia berehat di rumah untuk proses pemulihan. Gbob dibenarkan keluar pada Khamis lalu dan perlu makan ubat sawan berterusan.

www.myartis.com / Sumber: Harian Metro & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI PERJELASAN CAPRICE BILA DPERSOAL KEPERLUANNYA KE GAZA

"Ramai yang bertanya mengenai misi saya di Gaza. Jadi, saya perjelaskan tujuan pertama saya ke sana untuk memberikan pertolongan kepada penduduk Palestin. Selain itu untuk bertemu dengan kenalan baharu dan membina jaringan yang lebih kukuh demi visi jangka panjang saya Road To Al Aqsa 2040.

"Saya juga mahu berjumpa dengan rakyat dan pelajar Malaysia yang terkandas di Kaherah sejak Covid-19," demikian perjelasan penyanyi rap Caprice, 32, apabila pemergiannya ke Palestin untuk misi bantuan kemanusiaan dipersoal banyak pihak dan menimbulkan perasaan kurang senang netizen, ketika negara masih berjuang menentang penularan Covid-19 di sini.

Sebelum ini, segelintir netizen dilihat mempertikaikan tujuan dia ke sana ketika negara masih berjuang menentang penularan Covid-19 di sini.

Jelas, Caprice, keberadaan di sana bukan saja untuk membantu penduduk Palestin, tetapi juga bertemu pelajar Malaysia yang terkandas di Kaherah, Mesir.

Klik untuk gambar besar

Caprice atau nama sebenarnya Ariz Ramli berkata, pelajar Malaysia itu adalah antara yang terkandas di negara itu sejak penularan Covid-19 lebih setahun lalu. Bagaimanapun, dia tidak dapat merakam semua aktivitnya di sana atas sebab keselamatan.

"Alhamdulillah, saya dalam keadaan baik saja di sini. Saya tak boleh rakam semua pergerakan untuk misi tertentu demi keselamatan. Saya akan buat hantaran jika ada misi yang selesai. Terima kasih kepada semua yang mendoakan dan memberi semangat. Saya sangat hargainya. Sayang dan semoga Allah memberkati Malaysia," katanya.

Terdahulu, penyanyi 'Kau Hade' ini berkongsi berita mendapat kebenaran untuk memasuki Gaza, Palestin dan berangkat ke sana pada malam Rabu lalu. Dia menganggap ia satu rezeki yang cukup tidak disangka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU ASYIK TOLAK JODOH JADI ANDARTU PULA" - ELISYA SANDHA TAK KISAH KAHWIN MUDA

"Bagi saya kalau jodoh nak sampai, kenapa kita nak tunggu. Sebab kalau asyik tolak jodoh jadi andartu pula. Eventually, orang akan tetap cari pasangan hidup dan pasangan saya sampai awal. Jadi saya tak rasa off market pun," itulah kata pelakon Elisya Sandha yang tidak kisah jika berkahwin pada usia muda kerana dia yakin tidak off market.

Mengikat tali pertunangan dengan anak sulung kepada Jinggo dan Sheila Rusly iaitu Uzair Haqimy, Elisya berkata, jodoh dan rezeki adalah rahsia Allah dan selagi dia tidak putus untuk berusaha tiada apa yang perlu dibimbangkan.

Dalam perkembangan lain, Elisya dan tunangnya kini sedang menjalankan perniagaan makanan lemang, rendang dan laksa. Ujarnya, mereka mengguna hasil pendapatan itu untuk mengumpul duit kahwin.

Klik untuk gambar besar

"Kami cuba cari cara untuk dapatkan pendapatan, jual lemang dan laksa untuk kumpul duit kahwin. Jadi itulah motif kenapa kami berniaga sepanjang MCO. Kami saling bantu sama lain dan alhamdulillah ini mungkin rezeki nak kahwin. Hari-hari order banyak dan kami sangat bersyukur," ujar pelakon berusia 22 tahun itu.

Adik kepada pelakon Fasha Sandha itu mengikat tali pertunangan dengan Uzair Haqimy pada Januari lalu dan dijangka akan mendirikan rumah tangga pada awal tahun depan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNGKIN JADI PRAMUGARA - ARIL AF7 'BERHENTI' DARIPADA ERA FM

Bekas pelajar Akademi Fantasia musim ketujuh (AF7), Khairil Azam Pilus atau Aril AF7 akhirnya mengucapkan selamat tinggal kepada stesen radio Era FM. Alasan Aril berhenti dari Era, dia mahu menumpukan perhatiannya kepada bidang pengacaraan dan nyanyian.

Perkembangan tersebut telah diumumkan sendiri oleh Aril menerusi rakaman video yang dimuat naik di akaun Instagram miliknya.

"Saya tidak ke mana-mana. Cuma, selepas ini saya mahu kembali fokus kepada bidang pengacaraan dan nyanyian. Tambahan pula, album saya akan berada di pasaran pada bulan ini.

"Kontrak saya bersama Era FM tamat pada 30 September 2014 dan saya mengambil keputusan untuk tidak menyambungnya selepas dua tahun bersama mereka. Banyak yang saya belajar sepanjang menjadi penyampai radio," ujarnya dipetik sebagai berkata.

Untuk makluman, sebelum ini Aril sudah beberapa kali menolak spekulasi yang dia akan disingkirkan dari radio terbabit.

Terdahulu, Aril menyatakan yang dia masih menimbang keputusan sama ada mahu mengikut isterinya yang bertugas di Arab Saudi sebagai pramugara di syarikat penerbangan Saudi Arabian Airlines.

"Itu saya tidak boleh komen banyak. Dalam fikiran ada juga memikirkan hal itu," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


TUDUHAN MENCEDERAKAN & MEMUKUL BEKAS ISTERI - RADHI OAG MENGAKU TIDAK BERSALAH

Semua sedia maklum mengenai penyanyi Radhi OAG yang telah ditahan polis atas pertuduhan mencederakan dan memukul bekas isterinya, Nur Shahira Ayu Zahiri, 27, Selasa lalu. Radhi bagaimnapun mengaku tidak bersalah di Mahkamah Majistret di sini, hari ini.

Radhi atau nama sebenarnya Muhammad Radhi Razali, 45, membuat pengakuan itu selepas pertuduhan dibacakan di hadapan Majistret Muhammad Iskandar Zainol. Tertuduh diwakili Haziq Aizuddin Subhi mengangguk faham dan mengaku tidak bersalah atas pertuduhan dibacakan terhadapnya.

Kelmarin, penyanyi itu ditahan polis selepas dipercayai memukul bekas isterinya di kawasan rumah lelaki itu di Kota Damansara, di sini. Kejadian dipercayai berlaku ketika mangsa mahu mengambil anak lelakinya daripada suspek di kawasan parkir rumah pada 2.29 petang.

Klik untuk gambar besar

Bagaimanapun, berlaku perselisihan faham kerana mangsa dikatakan enggan bergambar dengan suspek, sehingga artis itu didakwa marah dan memukul badan wanita berkenaan menyebabkannya lebam serta anggota badan sakit.

Untuk makluman, Radhi dan Ayu disahkan bercerai oleh Mahkamah Rendah Syariah Subang Bestari pada 16 Julai 2019 selepas penyanyi itu melafazkan talak kira-kira 4.20 pagi, 25 Mac 2019.

Pasangan itu yang mendirikan rumah tangga pada 14 April 2014 dikurniakan dua anak berusia enam dan tujuh tahun. Selepas bercerai, Ayu dan anaknya menetap bersama ibu bapanya di Kota Damansara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GANDINGAN KAMI MUNGKIN TERAKHIR" - ALIFF AZIZ SERIK DENGAN AFIFAH

"Saya lihat ada manusia yang sanggup buat apa saja untuk kepentingan dan menutup khilaf diri.

"Saya percaya buat masa ini, heroin lain pun akan berhati-hati jika dapat tahu akan bergandingan dengan saya. Begitu juga dengan saya.

"Namun, secara khusus buat pelakon itu (Afifah Nasir), gandingan kami ini mungkin yang pertama dan terakhir. Noktah.

"Saya berbuat begitu kerana mahu mengelak kesan dan perkara lama terbuka semula. Lebih baik saya jauhi," ujar penyanyi dan pelakon Aliff Aziz.

Suami kepada Bella Astillah ini mengakui yang gandingan beliau bersama Afifah Nasir dalam drama 'Izinkan Aku Mencintaimu' mungkin yang terakhir buat mereka selepas apa yang terjadi sejak beberapa minggu kebelakangan ini.

Klik untuk gambar besar

Namun begitu, Aliff berkata beliau tidak serik untuk berlakon dengan produksi yang diheret sama dalam kontroversi baru-baru ini kerana percaya mereka bersikap professional dalam kerja tetapi akan tetap lebih berhati hati.

"Saya pula tidak serik untuk bekerja dengan produksi ini. Namun, dengan apa yang terjadi dan andai ada peluang bekerjasama di bawah produksi sama, saya kena lebih berhati-hati.

"Saya juga berharap produksi ini tak serik untuk menawarkan saya peluang berlakon lagi," tambah yang mempunyai seorang anak lelaki bernama Mohamad Ayden Adrean.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DAKWA DIGANGGU JEJAI - FASHA SANDHA BUAT LAPORAN POLIS

Gara-gara tidak tahan dengan bekas suaminya yang selalu memasuki rumahnya tanpa kebenaran, Fasha Sandha khabarnya telah membuat laporan polis terhadap Jejai di Balai Polis Ampang pada tengahari semalam bersama peguamnya.

Difahamkan, Fasha membuat laporan polis terhadap Jejai kerana tidak tahan dengan sikapnya yang sering memasuki kediaman beliau. Malah, Jejai juga didakwa mengawal pergaulan bekas isterinya itu sehingga bertindak memarahi serta menggugut rakan-rakan yang keluar bersama Fasha.

Namun hingga kini, Fasha memilih untuk berdiam diri tanpa mengeluarkan sebarang komen lanjut mengenai dakwaan tersebut. Dia hanya menjawab dengan ringkas bahawa kes terbabit telah diserahkan kepada pihak peguam dan polis jadi tiada apa yang perlu diberitahu dengan lanjut.

"Saya tidak mahu komen lanjut kerana kes ini sudah diserahkan kepada pihak peguam dan polis," ujarnya dipetik sebagai berkata.

Untuk info, Fasha dan Jejai mendirikan rumah tangga pada 27 April 2012, namun sekitar Januari, Fasha telah memohon penceraian di Mahkamah Tinggi Syariah Wilayah Persekutuan Kuala Lumpur selepas empat tahun bernikah. Hasil perkahwinan mereka dikurniakan dua orang cahaya mata iaitu Putra Rayfal dan Putri Raysha.

Setakat ini masih tiada penjelasan lanjut dari kedua-dua pihak.

Sumber: Harian Metro,

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAMAT PENGAJIAN MASTERS DENGAN POITER 3.78 - HAWA RIZWANA LUAH RASA SYUKUR

"Alhamdulillah  I am so grateful to have gotten the opportunity to complete my Master Level course within 4 semesters as a part time student and working at the same time. Thank you for the endless support dearest family, lecturers and friends.

"Till i see you again @uitm.official #MA #syukur," kata pengacara dan personaliti TV, Hawa RIzwana yang mengumumkan berita gembira di mana dia telah berjaya menamatkan pengajian dalam jurusan Ijazah Sarjana Komunikasi Massa.

Berkongsikan berita tersebut di laman Instagram miliknya, Hawa turut memberitahu bahawa dia telah berjaya menamatkan semesterk akhirnya itu dengan markah 'pointer' terkumpul purata sebanyak 3.78.

Klik untuk gambar besar

Meskipun hanya bergelar pelajar separuh masa, Hawa meluahkan rasa syukur kerana diberi peluang untuk menamatkan pengajian selama empat semester itu.

Dalam hantarannya itu, dia sempat menitipkan ucapan terima kasih kepada semua pihak yang tidak henti menyokongnya selama dia mengimbangi antara belajar dan bekerjaya.

Meninjau ruangan komen, ramai rakan artis dan juga peminat tampil mengucapkan tahniah buat Hawa di atas kejayaannya itu. Apa-apa pun, tahniah diucapkan kepada Hawa.

www.myartis.com / Sumber & foto: Beautifulnara & Instagram Hawa Rizwana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTROVERSI 'BIGO' - NATASHA ELYZZA MAHU LUPA, DIBERI PELUANG

"Selepas kejadian terbabit, hampir setahun saya tak berlakon. Saya ada menolong beberapa orang rakan dalam bisnes mereka tapi ia hanya separuh masa sahaja. Saya akui, kejadian terbabit sedikit sebanyak menjejaskan kerjaya saya sebagai pelakon.

"Banyak cerita dan spekulasi timbul sehingga sekarang, mereka masih ingat perkara itu. Fitnah dan dituduh dengan sesuatu perkara yang tidak benar juga menimpa diri saya... Tapi, saya menghadapinya dengan rela hati kerana saya sedar ia impak dari kejadian lama.

"Sebolehnya, saya mahu melupakan kontroversi lama," kata pelakon Natasha Elyzza yang sebelum ini namanya menjadi bualan tahun lalu selepas terlibat dengan kontroversi video seksi di aplikasi Bigo bersama seorang aktres.

Sebelum ini, wajah Natasha pernah menghiasi beberapa drama dan juga filem seperti 'M.A.I.D', 'Megat Extend', 'Isteri vs Tunang' dan 'Kimchi Untuk Awak'.

Klik untuk gambar besar

Setahun selepas kejadian itu berlalu, Natasha mengakui dirinya masih merasakan impak daripada isu tersebut. Tidak menyalahkan sesiapa, Natasha mengakui dirinya banyak belajar dari kejadian tersebut.

"Saya banyak belajar dan muhasabah diri. Saya berharap agar diberikan peluang oleh pengarah dan penerbit untuk menghiasi kembali kaca televisyen secara aktif. Saya memang mempunyai minat mendalam dalam bidang lakonan dan ia tidak akan pernah pudar.

"Saya harap diberikan peluang untuk membersihkan nama saya dan menonjolkan kualiti dalam lakonan... Saya tahu orang tak boleh lupa tetapi saya mahu menonjolkan semangat yang baru agar dapat diterima semula dalam industri lakonan," katanya menutup bicara.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERTIKAI BAWA WATAK SUAMI ISTERI - INI JAWAB ZAMARUL HISHAM & BELLA ASTILLAH

Sejak dua hari lalu, drama 'Aku Tanpa Cintamu' lakonan Zamarul Hisyam dan Bella Astillah sudah pun disiarkan di kaca televisyen. Bagaimanapun, drama tersebut menerima reaksi kurang senang penonton dengan gandingan kedua pelakon itu apatah lagi masing-masing sudah pun berumah tangga.

Berhubung hal berkenaan, Zamarul berkata, dia dan Bella cuba elak melakukan adegan bersentuhan dan sudah pun meminta izin daripada suami Bella iaitu penyanyi dan pelakon Aliff Aziz.

"Saya baca di lnstagram (IG) ada yang pertikai Bella adalah isteri orang dan saya, suami orang.  Terus terang saya katakan, apabila kami bekerja, kami tahu batasan. Ketika berada di set penggambaran juga, Aliff sentiasa menemani Bella. Malah, kadang-kadang, saya dan Aliff bersembang bersama.

"Sebagai pelakon 'senior', saya minta izin Aliff. Saya bersyukur Aliff faham. Namun, saya dan Bella cuba elak adegan bersentuhan melainkan untuk beberapa babak," jelasnya.

Klik untuk gambar besar

Dalam pada itu, suami kepada pelakon Diana Rafar itu menjelaskan adegan bersentuhan yang dilakukannya dengan Bella tidak lebih daripada hubungan abang dan adik.

"Dalam setiap babak bersentuhan yang tidak dapat dielak, adegan pegang itu lebih kepada abang dan adik. Lakonan saya dengan Bella tidak ubah seperti hubungan abang dan adik," ujarnya.

Sementara itu, aktor berusia 51 tahun itu mengakui selesa bekerja dengan Bella meskipun baru pertama kali bergandingan bersama serta menyifatkan hubungan mereka seperti keluarga.

"Hubungan kami sudah seperti keluarga. Itu yang seronok. Apabila kami berbincang mengenai skrip, semangat jadi berkobar-kobar hendak buat yang terbaik.

"Sebelum berlakon, Bella beritahu dia agak gugup. Terus terang saya mengaku teruja bekerja dengannya. Sebenarnya, Bella sangat hebat, jadi kena tonton drama ini untuk tahu," katanya.

Sementara itu, Bella pula memberitahu dia tidak memilih watak yang ditawarkan kepadanya namun akan berbincang terlebih dahulu dengan suaminya. Kata Bella, sebagai seorang isteri sudah tentu dia perlu meneliti terlebih dahulu dengan tawaran watak yang diberikan mestilah tidak keterlaluan.

"Saya memang tak memilih dari segi tawaran watak diberikan kerana masih dalam proses belajar. Tapi, asalkan watak itu tidak keterlaluan, okeylah. Sebabnya, anak-anak saya pun menonton TV dan tak mahu mereka tengok yang bukan-bukan.

"Saya tak cuba menunjuk diri baik. Cuma, saya kena fikirkan banyak pihak yang perlu dijaga terutama hati keluarga. Tapi, Aliff selalu ada membantu kerana dia juga sentiasa berada di set penggambaran menemani saya," maklumnya.

Bella turut menyifatkan watak yang dilakonkannya agak berat namun dia berusaha mencabar diri untuk melakukan yang terbaik. Tambahnya lagi, jika dia mahu bertanyakan sesuatu kepada Zamarul dia lebih selesa menghantar mesej kepada isteri aktor itu.

Ini kerana menurut Bella atau nama sebenarnya Dayang Nabellah Awang Astillah, 28, kurang manis jika dia menghubungi atau mengirim mesej langsung kepada suami orang walaupun atas urusan kerja.

"Saya banyak berbincang dengan abang Zamarul dan pengarah, Emi Suffian untuk melakonkan babak dalam drama ini kerana kami menjaga batas dan cuba mengelakkan daripada bersentuhan.

"Saya juga kalau ada apa-apa yang nak tanya atau pesan kepada abang Zamarul, pasti akan kirim mesej kepada isterinya, kak Diana kerana lebih selesa. Saya tak pernah 'chat' atau kirim mesej langsung dengan abang Zamarul," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - KELUARGA BAHAGIA NASH

Gambar Keluarga bahagia Nash yang dimuat naik melalui Instagram. Nampaknya, Nash amat mementingkan anak-anak meskipun adakalanya beliau sibuk dengan dunia hiburan.

Jom tengok...!

Klik untuk imej besar...


SHEILA RUSLY: "KALAU SAYA TAK SAYANG... DIA TAK BERADA DI MANA DIA SEKARANG"

Tidak mampu menahan sebak dan menitiskan air mata ketika berkongsi mengenai status hubungannya dengan aktres Janna Nick, pelakon Sheila Rusly berkata dia sudah memaafkan Janna namun masih belum mampu menerima perbuatan yang telah dilakukan oleh pelakon utama drama 'Leftenan Zana' itu.

"Dia dah mesej saya minta maaf dan sebagai manusia kita harus memaafkan mereka seikhlas hati tapi buat masa ini saya masih tak boleh hadam perbuatan dia kepada saya dan keluarga.

"Sejujurnya, saya dan keluarga sayang dia tapi isu ini terlalu peribadi untuk dikongsi. Saya tak nak orang ingat saya menangis sebab berlakon. Kalau saya tidak sayang dia, dia tidak berada di mana dia sekarang," katanya.

Sementara itu, isteri kepada pengarah Azman Yahya atau Jinggo ini turut mendoakan kejayaan Janna dalam bidang lakonan meskipun bukan lagi di bawah bimbingan mereka. Tambahnya, penjalanan karier Janna masih panjang dan dia perlu ikhlas dalam melakukan sesuatu jika ingin berjaya.

"Tak apalah, setiap manusia ada buat kesilapan dan kadang-kadang kita terlupa. Dia pun masih muda dan karier masih jauh lagi. Dia sudah selesa ditempatnya, kepak pun dah kembang besar dan luas.

Klik untuk gambar besar

"Kami sekeluarga mendoakan kejayaan dia. Semoga dia menjadi artis yang mampu membanggakan pengikut dan ambil iktibar dengan apa yang telah berlaku," ujarnya.

Pada Februari lalu, Janna atau nama sebenarnya Nurul Jannah Muner, 25, memohon maaf secara terbuka kepada Sheila serta keluarganya jika dia pernah membuat sebarang kesalahan sehingga menggores perasaan penerbit dan pengarah itu.

Kemelut hubungan kedua-dua selebriti itu bermula apabila Sheila didakwa memuatnaik status seolah-olah menyindir Janna di laman Instagram namun dinafikan olehnya.

Ia lebih hangat diperkatakan oleh netizen apabila Sheila berhenti mengikuti laman Instagram Janna malah ada dakwaan mengatakan hubungan dingin itu adalah sebagai gimik untuk menaikkan rating drama terbitan JS Pictures Sdn Bhd, 'Leftenan Zana'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK LAN ALAMI MATA TAK HENTI BERKEDIP, DAHI KOYAK

"Sampai saja di rumah, memang dia (Akid) menangis. Jadi, kami terus membawanya ke PPUM. Alhamdulillah, (luka) tidak terlalu serius. Tetapi sebagai ibu bapa, kerisauan tahap 'gaban' adalah lumrah!

"Tambahan pula inilah kali kedua dia koyak dahi, di tempat sama," kata penyanyi Lan Solo dan isterinya, Nur Sheila Hashim mengenai anak ketiga mereka, Muhammad Akid Qassyaff, 4, yang dikejarkan ke Pusat Perubatan Universiti Malaya (PPUM) selepas mengalami kecederaan pada bahagian dahi akibat terjatuh.

Menerusi perkongsian di Instagramnya, Sheila memaklumkan insiden terbabit berlaku ketika dirinya menemani suami menjayakan temubual khas bersama sebuah stesen radio, kelmarin.

Katanya, sewaktu temubual sedang ke udara, dia menerima panggilan bertalu-talu daripada ibunya. Berasakan bagai ada sesuatu yang tidak kena, dia tetap mengangkat panggilan berkenaan walaupun tidak sepatutnya berbuat demikian.

Klik untuk gambar besar

Sebaik saja dimaklumkan mengenai insiden terbabit, mereka terpaksa meninggalkan konti dan bergegas pulang.

Bagaimanapun, Sheila lega apabila diberitahu anaknya tidak mengalami kecederaan serius, sebaliknya dahi kanak-kanak itu cuma perlu digam.

Sementara itu, Lan menerusi Instagram miliknya meluahkan rasa syukur kerana Akid tidak perlu dijahit seperti pernah dilalui kanak-kanak terbabit, sebelum ini.

Lan dan Sheila, 32, berkahwin pada 6 Disember 2009. Selain Akid, pasangan ini dikurniakan tiga lagi cahaya mata iaitu Nur Amna Qaleesya, 8, Nur Amna Qeesyara, 6, dan Nur Amna Quxandra yang berusia enam bulan.

Dalam pada itu, penderitaan seorang kanak-kanak di Filipina yang terpaksa menanggung sengsara kerana mengalami gangguan saraf pada bahagian muka sejak Julai lalu gara-gara kerap menggunakan gajet turut mendapat perhatian Lan dan isterinya.

Sheila yang turut berkongsi video laporan itu menerusi Instagramnya mendedahkan Akid nyaris mengalami keadaan sama akibat penggunaan gajet yang menyebabkan mata anakya tidak berhenti berkedip selain mengalami sakit kepala.

Dalam pada itu, Sheila berkata, dia bertuah kerana cepat perasan terhadap perubahan anaknya itu dan mengambil tindakan segera bagi mengelakkan daripada kejadian tidak diingini.

Bagaimanapun katanya, ia bukan satu perkara mudah apabila Akid mengamuk kerana dia dan suami tidak lagi membenarkannya bermain gajet.

www.myartis.com / Sumber: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LEPAS AISHAH, PENYANYI INDONESIA FIRMAN RAGUI KETULINAN HADIAH VIDA

Selepas penyanyi Aishah berjaya mendapatkan kembali barang kemas tulin bernilai RM80,000 daripada Datuk Seri Vida (DSV), terkini penyanyi Indonesia, Firman selaku pemenang tempat kelima program Gegar Vaganza musim keempat (GV4) pula meragui ketulenan hadiah miliknya.

"Sekitar Mac tahun lalu, saya ajak isteri ke pusat beli-belah di Bandung. Kebetulan ternampak kedai emas dan tergerak hati untuk pergi bertanya nilai barangan itu jika ingin dijual.

"Apabila saya menunjukkan subang itu, perkara pertama ditanya pekerja kedai emas adalah sijil subang berlian itu. Saya beritahu tak ada sebab ia adalah hadiah daripada pertandingan nyanyian. Disebabkan itu, mereka tidak boleh periksa," ujar Firman dipetik sebagai berkata melalui Harian Metro.

"Semalam, saya menonton di YouTube yang mana Aishah dapat ganti rugi. Itu menguatkan lagi keyakinan saya mengatakan subang berlian yang diberikan pada saya juga palsu.

"Saya terus menghantar mesej WhatsApp kepada Vida bagi mendapatkan pengesahan mengenai perkara ini, namun tidak berbalas. Tapi, saya takkan berhenti dan tetap akan berjuang seperti mana dilakukan Aishah.

"Saya juga merancang untuk pergi periksa sekali lagi. Sekiranya, betul palsu, saya akan membuat tuntutan, sebab ia adalah hak kita," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA SUARA UPIN IPIN, ASYIELA PUTRI KEMBALI KE RAHMATULLAH

Takziah kami ucapkan kepada pelakon suara Upin & Ipin iaitu Asyiela Putri di atas pemergian ayahnya, Allahyarham Azhar Ahmad yang menghembuskan nafas terakhir akibat pelbagai komplikasi penyakit, jam 4 pagi tadi.

Pengarah Urusan Les' Copaque Production Sdn Bhd, Burhanuddin Md Radzi berkata, Azhar sudah dikebumikan di Tanah Perkuburan Universiti Putra Malaysia (UPM), Serdang, pagi ini.

"Sekitar minggu lalu, arwah ada berkongsi mahu ke Institut Jantung Negara (IJN) kerana rasa kurang sihat, bagaimanapun arwah ditahan dalam wad. Pada Sabtu lalu, saya ada menghantar mesej, arwah mengatakan sedang menjalani pemeriksaan Magnetic Resonance Imaging (MRI).

Klik untuk gambar besar

"Kemudiannya, saya diberitahu, arwah rebah atas kerusi roda dan separuh badannya tidak boleh bergerak dan berada dalam keadaan koma. Keesokannya, arwah sedar tetapi sudah tidak mengenali orang. Semalam, saya diberitahu oleh isterinya, doktor mengatakan arwah disahkan menghidap kanser hati. Namun, hari ini, saya menerima berita arwah sudah tiada," katanya.

Bagaimanapun, Burhanuddin berkata, dia tidak dapat mengesahkan punca arwah Azhar meninggal dunia berikutan beberapa komplikasi yang dihadapinya. Katanya, dia juga tidak berkesempatan melawat berikutan situasi pandemik COVID-19: "Saya mendoakan kesejahteraan arwah dan keluarga Asyiela Putri daripada kejauhan ini," tuturnya.

Terdahulu, berita pemergian arwah Azhar dimaklumkan menerusi laman sosial, Facebook dan Twitter Les Copaque: "Ayah kepada Asyiela Putri, pelakon suara Upin & Ipin iaitu Azhar Ahmad kembali ke rahmatullah pada 4 pagi tadi. Sama-sama kita sedekahkan Al-Fatihah dan semoga rohnya ditempatkan dikalangan orang beriman dan dicucuri rahmat," tulisnya.

www.myartis.com / Sumber & foto: Berita Harian, Instagram Asyiela Putri & Les' Copaque Production Sdn Bhd

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - LISA SURIHANI YANG KINI SEMAKIN BERISI

Pastinya ramai yang sudah tidak sabar untuk menunggu kelahiran cahaya mata sulung Lisa Surihani dan Yusry.

Untuk makluman, kandungan Lisa sudah pun masuk trimester terakhir.

Baby bump Lisa pun sudah semakim besarlah dapatnya...Heh!

Enjoyzzz...

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA SYAZWAN ZULKIFLI TAYANG AWEK BARU SEORANG PRAMUGARI

Pelakon Syazwan Zulkifli menerusi laman Instagram telah memuatnaik foto seorang wanita beberapa jam yang lalu dengan kapsyen 'selamat pagi' berserta lambang hati dan ia telah membuatkan pengikutnya tertanya siapa dia, adakah awek barunya?

Walaupun dia tidak menyatakan siapa wanita terbabit, tetapi pengikutnya seakan tahu bahawa itulah kekasih Syazwan. Tidak kurang ada yang berasa gembira dengan menulis 'Yeah! Pali (watak Syazwan dalam drama bersiri 'Pujaan Hati Kanda') sudah ada kekasih' dan memberikan ucapan tahniah.

Ada juga yang pelik apabila Syazwan memuatnaik gambar kekasihnya kerana pelakon itu jarang sekali berkongsi cerita peribadi apatah lagi membabitkan hubungan cinta dan teman wanita. Ada yang membuat andaian Syazwan bakal mengakhiri zaman solo dalam waktu terdekat.

Klik untuk gambar besar

Syazwan yang mula dikenali menerusi drama dan filem 'Juvana' itu ketika dihubungi mengakui, wanita yang gambarnya dimuatnaik hari ini adalah kekasihnya dan dia memang ada perancangan untuk melangsungkan pernikahan tetapi tarikhnya belum ditentukan.

"Yang pasti bukan dalam waktu terdekat. Sekarang ini saya terikat dengan komitmen kerja. Kami sudah lama kenal dan sudah cukup tahu akan hati budi masing-masing. Soal jodoh biar Allah tentukan. Saya harap peminat mendoakan yang baik-baik buat kami," jelasnya yang turut bercerita mengenai kekasihnya dikenali sebagai Sya dan bekerja sebagai pramugari di syarikat penerbangan tempatan.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZIZAN RABBANI MENINGGAL DUNIA - BEDAH SIASAT,  SERANGAN JANTUNG ATAU COVID-19

Pada pukul 10 pagi Rabu, bekas ahli kumpulan nasyid Rabbani, Azizan Khalid telah disahkan meninggal dunia pada usia 46 tahun di Pusat Perubatan Universiti Malaysia (PPUM), Petaling Jaya.

Ketua kumpulan Rabbani, Azadan Abdul Aziz, 48, ketika dihubungi pada Khamis, mengesahkan kematian mengejut Allahyarham Azizan. Menurut Azadan, ketika ini jenazah Allahyarham masih berada di PPUM untuk tujuan bedah siasat bagi mengetahui punca kematian.

"Isteri arwah cerita semalam (Rabu) lebih kurang pukul 8.30 pagi Allahyarham secara tiba-tiba sesak nafas selepas sarapan. Lepas itu ambulans datang ambil dan kemudian dalam pukul 10 pagi, dia disahkan sudah meninggal dunia.

"Sebenarnya sudah seminggu arwah demam tak kebah-kebah dan pada hari Selasa, dia pergi buat swab test Covid-19 dan doktor pun dah berikan gelang pink untuk dia jalani kuarantin di rumah.

"Result swab test dia patutnya keluar hari ini tapi dia dah pergi dulu semalam. Sekarang doktor belum lepaskan jenazah sebab nak buat post mortem untuk tahu punca kematian sama ada disebabkan serangan jantung atau virus Covid-19, " katanya.

Klik untuk gambar besar

Azadan juga berkata, sekiranya Allahyarham disahkan meninggal disebabkan Covid-19, pihak hospital akan menguruskan proses pengebumian mengikut prosedur operasi standard (SOP).

"Pihak hospital maklumkan kalau Allahyarham meninggal sebab Covid-19, mereka akan uruskan sampai selesai majlis pengebumian. Kalau meninggal disebabkan serangan jantung, wakil ahli keluarga dibenarkan untuk sama-sama uruskan jenazah.

"Sepanjang hampir 30 tahun saya mengenali arwah, dia tidak menghidap sebarang penyakit serius dan Allahyarham pun memang sentiasa ceria orangnya, " ujarnya lagi.

Menurut Azadan lagi, Allahyarham akan dikebumikan di kampung halamannya di Behrang, Perak. Allahyarham meninggalkan balu dan seorang anak perempuan.

Untuk makluman, Azizan menyertai Rabbani yang popular dengan lagu 'Intifada' dan 'Pergi Tak Kembali' pada tahun 1997 sebelum menarik diri pada 2001.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERTAUBATLAH, TOK SAH DUK TUNJUK HANG PUNYA BESAQ KEPALA..." - SHARNAAZ

"Sorrylah brother benda yang dah cakap tak boleh tarik balik... Hadap ja lah nahh (hadap saja lah ya). Hang (engkau) kena hadap. Ni aku nak cakap dekat hang, sebab hang dah petik semua Melayu, semua Melayu kat Malaysia ni ada hak nak bercakap bila hang dah petik Melayu.

"Kekayaan yang hang ada hari ni bukan harta hang. Itu adalah hasil usaha bapak hang, mak hang, tok hang... Depa (mereka) ni mai (datang) meniaga, usaha meniaga. Disebabkan hanglah, hang tengok apa dah jadi dengan hang punya legasi.

"Sebab tu orang kata tak semestinya dalam satu legasi tu akan ada semua yang bagus. Mesti ada yang macam hang ni. Jangan disebabkan hanya punya mulut, Jakel jadi kedai mesin kuda," luah pelakon Sharnaaz Ahmad kesal menerusi saluran YouTube, Sharnaaz Ahmad TV,

Sharnaaz pada Isnin telah mengulas mengenai isu tular melibatkan adik kepada pemilik gedung tekstil terkemuka, yang dikenali sebagai Muzaffar Jakel. Muzzafar sebelum itu menjadi tular kerana didakwa menghina bangsa Melayu menerusi sebuah posting di media sosial.

Klik untuk gambar besar

Mengulas mengenai perkara tersebut, Sharnaaz berkata tindakan Muzaffar hanya merosakkan reputasi jenama besar yang dibina sejak turun-temurun itu. Tambah Sharnaaz lagi, Muzzafar sepatutnya lebih berhati-hati dalam mengeluarkan kata-kata kerana apabila netizen terguris, buruk padahnya.

"Netizen ni kalau dah terguris semua cerita mereka akan korek. Bulu ketika belah kiri hang ada berapa helai pun depa boleh tau. Bertaubatlah, tok sah duk tunjuk hang punya besaq (besar) kepala lah oi... Tak ada sesiapa pun akan hormat kepada orang yang besar kepala. Contoh dah ada banyak dah," pesannya lagi.

Pada malam Ahad yang lalu, Pengarah Urusan Kumpulan Jakel, Datuk Mohamed Faroz Mohamed Jakel telah mewakili seluruh ahli keluarga dan rangkaian perniagaan Jakel memohon maaf kepada rakyat Malaysia khususnya orang Melayu yang tersinggung dengan kenyataan adik beliau, Muzaffar.

Beliau membuat permohonan maaf itu susulan kenyataan adiknya yang tular di media sosial dan mencetuskan rasa tidak senang dalam kalangan warganet disebabkan ia disifatkan berbaur penghinaan kepada orang Melayu. Sebelum itu, Muzaffar juga telah membuat permohonan maaf secara terbuka menerusi posting di media sosial kerana keterlanjuran kata-katanya itu.

www.myartis.com / Sumber: Astro Gempak & Youtube Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - AKSI SITI SALEHA DI UK

Amboi... bukan main seronok pelakon Siti Saleha jalan-jalan di United Kingdom.

Gambar-gambar sekitar percutian di sana telah dikongsikan oleh Saleha menerusi laman Instagram miliknya.

Jom tengok!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHILA AMZAH LEGA PERANG DINGIN DENGAN PIHAK MEDIA BERAKHIR SELEPAS LAPAN TAHUN

Akhirnya terlerai jua perang dingin membabitkan penyanyi Shila Amzah dan pihak media selepas lapan tahun menerusi satu pertemuan dari hati ke hati yang diadakan di Restoran Puteri, Sungai Penchala, Kuala Lumpur.

Dalam pertemuan yang berlangsung lebih tiga jam itu, Shila bersama pihak media terbabit saling bermaafan dan meluahkan apa yang terbuku di hati masing-masing sebelum ini.

Shila atau nama sebenarnya Nur Shahila Amir Amzah, 32, menjelaskan dia sudah lama memikirkan cara untuk berdamai namun tidak menjumpai masa yang sesuai.

"Sebenarnya perasan untuk berdamai ini sudah timbul sejak saya hamil iaitu pada 2019. Tetapi, mungkin masanya belum sesuai. Andai pertemuan ini diadakan pada lapan tahun lalu mungkin kita tidak akan sedamai ini kerana cara pemikiran saya sekarang sudah berubah dan lebih matang," ujarnya.

Dalam pertemuan itu juga, Shila mengakui dia berasa lega selepas perbincangan menerusi pertemuan itu berakhir dengan baik. Menurut Shila lagi, dia mahu kisahnya ini menjadi pengajaran buat rakan artis yang lain selain menegaskan berdamai adalah cara terbaik dalam mengatasi sesuatu konflik.

Klik untuk gambar besar

"Saya berasa lega untuk meneruskan hari mendatang. Saya tidak mahu menanggung bebanan di bahu saya kerana kemelut ini, saya sudah tidak larat. Kalau boleh saya mahu beritahu rakan artis yang lain jangan buang masa dan duit untuk turun naik mahkamah jika ada masalah dengan media dan selesaikan dengan baik.

"Saya tak mahu orang lain melalui perkara sama. Walau sesukar mana pun selesaikan dengan cara berdamai kerana tidak ada perkara baik yang akan muncul daripada kemelut sebegini," katanya.

Terdahulu menerusi program Melodi TV3, Shila telah meluahkan kekesalan dengan tindakan saman terhadap sekumpulan media pada tahun 2015 dan memohon maaf kepada pengamal media yang terkesan.

Dia turut berasa pengalaman itu satu pembaziran besar kerana jumlah wang dihabiskan untuk turun naik mahkamah sebenarnya boleh membeli sebuah rumah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA CEDERA KAKI - UMMI NAZEERA TAHU DIRINYA HAMIL

Pelakon Ummi Nazeera mengakui tidak mengetahui bahawa dirinya berbadan dua sehinggalah dia mendapatkan rawatan di klinik kerana mengalami kecederaan di kaki ketika menjalani pengambaran filem terbaru Gol & Gincu Vol 2.

Doktor yang merawatnya memberitahu kakinya perlu menjalani imbasan sinar X dan sebelum itu doktor berkenaan bertanya sama ada dia hamil atau tidak.

Setelah sembilan bulan mendirikan rumah tangga, akhirnya Ummi dan suami bakal menimang cahaya mata sulung selepas aktres berusia 28 tahun itu disahkan hamil empat bulan.

"Ketika penggambaran Gol & Gincu, saya mengalami kecederaan di kaki. Kemudian saya ke klinik rakan suami saya. Doktor yang merawat saya itu bertanya kepada saya mengandung atau tidak sebelum melakukan imbasan tersebut.

Klik untuk gambar besar

"Kemudian saya menjalani ujian kehamilan terlebih dahulu tetapi hasil keputusan ketika itu masih samar. Selepas ujian yang kedua dibuat, barulah saya mendapat keputusan yang tepat.

"Alhamdulillah saya hamil. Saya dan suami bersyukur kerana dikurniakan rezeki zuriat," kata Ummi yang bernikah dengan Dr. Mohd. Izzar Anwari Dato' Sri Abdul Khani, 30, dalam sebuah majlis tertutup pada 23 Julai tahun lalu.

Tahniah kami ucapkan tahniah kepada Ummi atau nama penuhnya, Ummi Nazeera Nur Hidayah dan suami. Semoga bayi di dalam kandungan membesar dengan sihat.

www.myartis.com / Sumber: Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NIKAH 21 DISEMBER DEPAN - FITRI HARIS RAHSIAKAN BAKAL ISTERI

Juara program realiti Gema Gegar Vaganza (GGV) musim kedua, Fitri Haris bakal mengakhiri zaman duda yang disandangnya selama lapan tahun itu pada 21 Disember depan. Melayangkan jemputan melalui WhatsApp, Fitri yang enggan menyatakan nama wanita yang bakal menjadi suri hidupnya, memberitahu, majlis akad nikah akan diadakan di sebuah hotel.

Jika selama ini, bekas anggota nasyid UNIC itu mengaku trauma dan belum bersedia bergelar suami, kehadiran wanita berkenaan mengubah segala-galanya: "Dia orang biasa, bukan artis. Kami berkenalan melalui keluarga yang memberi cadangan dan restu disatukan.

"Secara jujur, saya tidak tahu bagaimana boleh terbuka hati untuk berkahwin lagi. Selama ini, tertutup rapat pintu hati selain sibuk dengan kerja dan pengajian. Namun, saya ikut rentak. Mungkin ini yang terbaik... Insya-Allah," katanya.

Klik untuk gambar besar

Ditanya kenapa terlalu berahsia mengenai bakal isteri, Fitri memberitahu, ia adalah permintaan keluarga: "Keluarga meminta dirahsiakan semuanya. Nanti kita kongsi cerita selebihnya pada hari perkahwinan kami".

Ketika dihubungi, Fitri berada di United Kingdom (UK) kerana menghadiri majlis konvokesyen di Universiti Nottingham: "Saya menerima ijazah kedoktoran dalam bidang muzik Islamik. Alhamdulillah, selepas empat tahun menimba ilmu, saya dapat menamatkan pengajian".

www.myartis.com / Sumber: Berita Harian & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH DIRAWAT DI ICU - BOB LOKMAN KINI STABIL, DALAM PEMANTAUAN DOKTOR

"Keadaan saya hari ini, Alhamdulillah lebih baik daripada dua hari lalu yang mana bernafas pun sukar dan perut buncit kerana air terlalu banyak dalam badan. Buah pinggang saya bermasalah dan pemeriksaan pakar perlu dibuat. Masalah buah pinggang ini pun dah lama saya alami, tapi saya terlepas pandang merujuk kepada doktor pakar semula.

"Selama ini, saya sering jumpa doktor pakar jantung, paru-paru, darah dan kencing manis tapi, lupa pula pakar buah pinggang sampai dah ia dah teruk. Apapun, ini adalah ujian hidup saya dan reda menerimanya. Sekarang, saya harus melatih diri minum 500 mililiter air untuk tempoh 24 jam.

"Saya tak boleh minum banyak kerana buah pinggang tak boleh proses air keluar," tutur pelakon dan penulis lirik, Bob Lokman, 58, mengenai keadaan kesihatan dirinya yang kini stabil walau masih dirawat di Unit Rawatan Rapi (ICU) Pusat Rawatan Sultan Ahmad Shah, Universiti Islam Antarabangsa Malaysia (Sasmec@IIUM) di Kuantan, Pahang sejak Jumaat lalu.

Bob atau nama sebenarnya, Mohd Hakim Lokman ketika dihubungi berkata, sekarang dia masih dalam pemantauan doktor, cuma kadar kemasukan oksigen sudah diturunkan serta empat liter air juga sudah dikeluarkan daripada badannya.

Tidak tahu sehingga bila dia akan dirawat di ICU dan seterusnya berada di hospital itu, Bob berkata dia menyerahkan segala rawatan kepada doktor selain terus berdoa memohon kesembuhan daripada Allah SWT.

"Mohon doakan saya kembali sihat semula. Semoga air berlebihan dalam badan saya ini dapat terus dikeluarkan lagi. Semalam pun saya timbang, berat 132 kilogram dan itu berat air. Sebelum ini, doktor pernah cakap kalau berat saya naik jadi 111 kilogram dan lebih, itu maknanya berat air dan buah pinggang bermasalah," katanya.

Terdahulu, Bob berhadapan masalah jantung dan dia pernah menjalani pembedahan memasukkan alat Implantable Automatic Cardioverter Defibrillator (IACD) untuk menstabilkan denyutan jantungnya di Hospital Sultanah Bahiyah, Alor Setar Kedah pada Disember 2020 lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAKYAT MALAYSIA INI MEMANG BERHATI MULIA..." - AMYRA ROSLI BERSYUKUR ANAK KINI SUDAH BERANSUR PULIH

"Saya sangat terharu waktu buat hantaran di media sosial sebelum ini sebab semua netizen tak putus-putus mendoakan Aryssa. Jadi, saya pun rasa sebak sebab tak semua yang mendoakan itu saya kenal.

"Rakyat Malaysia ini memang berhati mulia sebenarnya. Bila kita ada masalah atau ditimpa musibah mereka akan sama-sama mendoakan.

"Pada saya netizen ini adalah kekuatan untuk kami sebagai selebriti," kata pelakon dan pengacara, Amyra Rosli, 31, yang terharu apabila mengenangkan sokongan daripada peminat dan mengakui mereka adalah sebahagian daripada sumber kekuatannya.

Amyra meluahkan rasa itu disebabkan mereka tidak jemu mendoakan kesihatan anak keduanya, Ayra Aryssa, 2, ketika dijangkiti penyakit Kawasaki sebelum ini.

Klik untuk gambar besar

Mengulas lanjut berkenaan kesihatan anaknya, Amyra bersyukur apabila keadaan anaknya itu kini sudah beransur pulih walaupun masih perlu mengambil ubat.

"Selepas dia dijangkiti penyakit itu, kami kena pantau keadaan jantung dia. Tetapi baru ini masa pergi buat pemeriksaan, doktor kata okay cuma masih perlu ambil ubat selama tiga bulan.

"Tapi keadaan dia sekarang memang nampak baik saja. Kulit dia pun dah okay dan tak ada merah-merah lagi," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKASARI 2 PEMUDA KETIKA MENYAMAR - SHAHROL SHIRO RASA KESAL & KECEWA

"Kami tidak buat apa-apa tetapi mereka datang tiba-tiba dan halau. Saya minta mereka bertenang tetapi rayuan kami tidak diendahkan.

"Mereka berkasar dengan kami, mencekik leher dan menolak saya sehingga terjatuh," demikian kata pelawak Shahrol Shiro mengenai dirinya yang dikasari dua pemuda ketika sedang menyamar sebagai gelandangan.

Menerusi video yang telah tular di media sosial Facebook (FB), sejak kelmarin, Shahrol yang sedang berehat di kawasan berhampiran Dataran Merdeka bersama seorang krew MaxMan TV, telah dihalau dua lelaki tersebut.

Lebih malang lagi, apabila pelawak tersebut ditolak sehingga terjatuh oleh pemuda-pemuda itu yang mendakwa mereka 'menjaga' kawasan tersebut.

Bukan itu sahaja, malah dua lelaki berbaju hitam itu turut berlagak seperti polis dan memeriksa tubuh Shahrol dan krew MaxMan TV.

Shahrol berkata, dia terkejut apabila dikasari sedemikian kerana tidak melakukan sebarang kesalahan selain berehat melepaskan penat dan menumpang tidur.

Kejadian tersebut berlaku ketika Shahrol sedang menjalani penggambaran untuk salah sebuah episod program sosial eksperimen yang disiarkan di platform Astro Gempak dengan kerjasama MaxManTV bertajuk, 'Undercover Selebriti'.

Klik untuk gambar besar

Tambah Shahrol lagi, dia kecewa dengan tindakan dua lelaki terbabit yang tidak berhati perut kerana sanggup melayan gelandangan sebegitu rupa.

"Saya tidak sangka golongan gelandangan dilayan dengan teruk oleh sesetengah masyarakat yang tidak bertanggungjawab.

"Malah golongan ini sering di salah anggap sebagai penagih dadah dan penyumbang gejala sosial yang berlaku di kawasan tersebut.

"Kalau beginilah mentaliti orang kita, saya rasa masih jauh untuk kita mencapai status negara maju," luahnya kesal.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TUNJUK JARI TENGAH - NOH HUJAN DITEGUR NETIZEN, JAGA KELAKUAN

Perkongsian foto di laman Instagram rasmi kumpulan Hujan yang menunjukkan aksi spontan vokalisnya iaitu Noh Salleh menunjukkan jari tengah telah menerima kritikan dan teguran netizen. Dalam foto tersebut, ahli kumpulan Hujan bergambar bersama penganjur selepas mereka selesai menjayakan sebuah acara di ibu negara pada Isnin lalu.

Ia menarik perhatian pengikut yang berpendapat kapsyen yang ditulis pada muatnaik tersebut tidak sepadan dengan kelakuan yang ditunjukkan suami kepada penyanyi Mizz Nina itu.

"MasyaAllah, Alhamdulillah... Syukur kepada Allah swt kerna mengizinkan sukses mengiringi kita untuk majlis Manic Mondo 2. RestuNya penuh misteri antara ujian dan nikmat dunia membolehkan kita berkumpul bersama-sama meraikan perpaduan sesama kita.

"Yang datang dari jauh dan dekat, merentas laut udara daratan sejauh Sabah Singapura Kedah dan Kelantan, kami tidak menyangka semangat RAINGERS tahun 2020 ini lebih jahat berbanding sebelumnya.

Klik untuk gambar besar

"Kalian telah buktikan tiada apa yang boleh menghalang kita kecuali tiada keizinan Yang Maha Esa. Kami dengan sepenuh hati berterima kasih kepada semua terutamanya sponsor dan management majlis, @thegasketalley dan team IQOS #DISQOVR yang bertungkus lumus bermati matian memastikan semuanya sempurna untuk Manic Mondo 2.

"Tidak pernah sekalipun kami berada diposisi yang dipaksa paksa oleh pengurusan dan sponsor. Sangat positif dan benar benar memenuhi keperluan dan kehendak kita untuk menghidupkan suasana komuniti yang sebenar di majlis.

"Jeff, Lawson, Cecilia, Chloe, Hafiz, Mark, Jun Hau, Epin, Terima Kasih. Kepada team security, Gladius sekeluarga yang sangat professional dan tabah melayani tetamu tetamu muda yang terkadang tidak sedar akan terlebih terkurang adab kami di majlis, terima kasih. Kepada pihak medic juga, terima kasih kerana sentiasa ada dan tangkas atas kecemasan yang berlaku," tulis pengendali akaun pada Selasa.

Meskipun kapsyen tersebut dilihat cukup berbahasa dan indah dengan pujian terhadap Allah, namun rata-rata pengikut meninggalkan komen kurang senang dengan foto yang dimuatnaik itu. Salah seorang pengikut di akaun tersebut mengharapkan selebriti menunjukkan kelakuan dan akhlak yang baik bagi mengelakkan fitnah.

"Sebagai public figure Noh kena sensitif sikit setiap perbuatan dan perlakuan dia, perangai yang baik datang seiring sekali perlakuan dan tingkah laku yang baik. Membuat isyarat tangan yang begitu boleh mengundang fitnah dan kata-kata yang kurang baik.

"Aku dah lama minat Hujan, cuma tak tegar tapi hampir semua lirik lagu Hujan aku minat, aku pasti Noh seorang suami yang baik, jadi aku harap kita semua perbaikilah diri ke arah lebih baik. No war... No racism...

"Maaf! Kelakuan gambar juga kapsyen agak tidak sesuai. Mula tuli MasyaAllah tapi gambar kau Noh jari tengah... apalah! Behave sikitlah haji," komen pengikut.

Selain Noh Salleh, kumpulan Hujan turut dianggotai oleh AM, AG Coco, Dimas dan Izzat.

www.myartis.com / Sumber & foto: mStar & Instagram Hujan Band

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUE AZIZ SAHKAN DIRINYA SUDAH BERCERAI, HABIS EDAH

"Kami bercerai secara baik dan tiada pergaduhan pun. Alhamdulillah, semuanya berjalan lancar dan Bayu (bekas suami) juga memahami perceraian ini untuk kebaikan masing-masing.

"Tidak perlu tulis bila tarikh kami bercerai kerana saya sudah habis edah pun," demikian kata pelakon Jue Aziz yang mendedahkan rumah tangganya bersama pemuzik Indonesia, Bayu Pramana Putra Achmal telah bertemu penghujung.

Jue berkata, dia dan bekas suami itu mengambil keputusan untuk bercerai, namun enggan menyatakan tarikh rasmi mereka berpisah.

Klik untuk gambar besar

Pemilik nama sebenarnya Zuliana Abdul Aziz, 35, bagaimanapun akui hubungannya dengan bekas suami masih baik.

"Walaupun sudah bercerai hubungan kami masih baik sampai sekarang," tuturnya yang berkahwin dengan Bayu, pada 9 Mac 2014.

Untuk makluman, sepanjang perkahwinan empat tahun setengah itu, pasangan ini tidak dikurniakan cahaya mata. Pasangan itu memutuskan untuk mengambil seorang anak angkat, Darwish Naufal, 5.

www.myartis.com / Sumber & foto: Astro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANGIS RINDU ANAK - PELAKON INDONESIA MENYESAL HINA BEKAS ISTERI 'BAU IKAN MASIN'

Kisah pelakon Indonesia Galih Ginanjar yang menyamakan kemaluan bekas isterinya, Fairuz A. Rafiq seperti bau ikan masin telah menggemparkan media tempatan sebelum ini. Susulan tindakannya menghina bekas isterinya itu, pelakon berkenaan telah menerima pelbagai kecaman, malah turut dikenakan hukuman penjara selama 2 tahun 4 bulan.

Selepas dibebaskan, Galih mengakui menyesal dengan tindakannya itu dan mahu memohon maaf. Menerusi satu temubualnya di saluran YouTube Indonesia, Galih berkata dia sudah menyesal dan rindu akan anak lelakinya, King Faaz Arafiq yang kini berada di bawah jagaan bekas isterinya.

Kata Galih lagi, dia sudah lost contact dengan bekas isterinya sekaligus menyebabkan dia tidak dapat lagi berhubung dengan anak lelakinya. Malah, dia pernah menghantar mesej di Instagram pada April lalu namun mesej tersebut tidak dibalas. Dia berasa sangat menyesal kerana telah menghina bekas isteri sehingga hubungannya dengan anak terjejas.

Klik untuk gambar besar

"Itu spontan kalau ngomongin Faaz gua sedih karena gua belum bisa jadi ayah yang baik buat dia. Terus gua juga belum bisa bersama dia, belum bisa ketemu dia. Karena gua sendiri untuk ketemu jujur malu, kenapa karena dengan kelakuan gua kemarin gua jadi malu untuk ketemu dia dan takut apa dia mau ketemu apa nggak," katanya.

Dalam pada itu, Galih turut menceritakan keegoannya dahulu dimana dia sangat kesal apabila dia pernah berkata mahu membuat ujian DNA terlebih dahulu jika anaknya ingin bertemu dengannya.

"Gua pernah ngeluarin statemen kalau mau ketemu gua harus tes DNA dulu, itu adalah hal yang sebenarnya tidak boleh diucapkan pada saat itu, itu adalah bukti kemarahan dan keegoisan gua," ujarnya.

Jujur terlalu rindu, Galih mengalirkan air mata ketika berbicara soal anak melalui sesi podcast Kriss Hatta. Meskipun begitu, dia menerima kecaman bertubi-tubi daripada netizen yang masih belum 'move on' dengan kejadian 'ikan masin'.

Apatah lagi ketika itu pelakon Indonesia ini turut mendedahkan secara umum bahawa bekas isterinya itu mempunyai masalah kebersihan diri dan malas mandi. Bagaimanapun, Galih menerima semua kecaman kerana apa yang terjadi hari ini adalah kesilapannya sendiri. Dia sendiri malu untuk bertemu anak gara-gara kejadian itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EKSKLUSIF: 29 GAMBAR NOSTALGIA TOMOK

BIODATA:
Nama: Shah Indrawan Ismail
Nama Samaran: Shah (Tomok)
Tarikh Lahir: 17, Mei 1984
Tempat Lahir: Kuala Lumpur
Adik Beradik: 6 Orang
Zodiak: Taurus

10 RAHSIA PERIBADI:

1 - Mula-mula sekali saya nak cerita tentang tabiat makan. Sebenarnya saya ni..nampak saja keding tetapi kuat makan! Dalam sehari saya makan nasi lima kali iaitu, pagi (nasi lemak), tengahari, petang, malam dan tengah malam. Kadang-kadang kalau tak makan nasi saya makan mee atau meehoon. Yang pastinya saya memang jenis kuat makan. Kalau makan nasi tu, lauk yang menjadi kegemaran saya ialah asam pedas dan rebung masak lemak. Apapun saya tidaklah terlalu cerewet, tetapi boleh makan apa saja kecuali yang terlalu pedas. Sebab yang terlalu pedas membuat saya tak berapa tahan kerana perut saya ni manja sikit. Kalau makan juga, maka kenalah keluar masuk tandas tak henti-henti.

2 - Kalau bab buah-buahan pula, saya cukup pantang nampak durian. Bila dah nampak tu, mulalah nak mengecek mak untuk membelinya di pasar malam ataupun di tepi-tepi jalan. Kalau makan pula..memang tak ingat dunia. Percaya tak, saya boleh habiskan 6 biji dalam satu masa. Itulah sebabnya kalau beli durian, keluarga saya pasti beli lebih kerana mereka tahu saya ni hantu durian!

3 - Tentang sikap pula...kalau nak tahu saya agak pemalu dan kurang bercakap. Kadang tu..saya hanya cakap yang penting saja. Sepatah ditanya sepatahlah yang saya jawab. Pun begitu, saya akan lebihkan senyuman...itulah yang membuat ramai terpikat..(gurau saja).

4 - Selain pemalu, saya juga seorang yang 'cool' (tenang) sentiasa. Dalam apa jua permasaalahan yang timbul baik yang ringan mahupun yang berat, pasti saya akan kelihatan releks kerana memang itulah peribadi saya.

5 - Kalau nak tahu saya ada penyakit darah gemuruh yang boleh menimpa bila-bila masa setelah bergelar artis ni. Selalunya, ia menyerang ketika saya nak mengadakan 'show'. Yang peliknya, bila berada sahaja di atas pentas, gemuruh tu hilang dengan pantas. Selalunya, ia datang cuma sejam sebelum memulakan persembahan. Tetapi disebabkan muka saya ni..jenis selamba saja sebab itulah mungkin ramai yang tak tahu perasaan saya tu.

6 - Dalam bab berpakaian pula, saya ni..suka pakai yang longgar dan selesa dengan badan. Paling saya tak suka ialah pakaian yang mengikut saiz ataupun menampakkan bentuk badan.

7 - Kalau keluar atau ke mana saja, saya lebih selesa memakai topi. Sebabnya, saya rasa kemas dan bergaya. Lagipun tak perlulah saya bersusah payah nak mendandan rambut. Kan lebih selesa begitu! Cerita bab bertopi ni..pula, kalau nak tahu saya mempunyai banyak koleksi topi iaitu lebih 30 jenis. Yang istimewanya, separuh daripada koleksi tersebut tertera huruf 'S' (Shah).

8 - Satu lagi hobi baru saya ialah menyimpan koleksi rantai, gelang dan cincin pemberian peminat. Setakat ini, saya mempunyai tiga peti (sederhana) yang disimpan dalam almari hiasan. Kebanyakkannya ada tertera nama saya 'Shah' atau 'Tomok'.

9 - Tabiat yang paling teruk dalam diri saya ialah kuat tidur. Kalau dah mula tidur, memang payah nak bangun. Sebab itulah kalau tengah tidur, saya cukup pantang diganggu. Kalau ke sekolah pula, puas ibu kejutkan beberapa kali, barulah terjaga. Kalau tidak, alamatnya sampai ke sianglah.

10 - Dalam persahabatan pula, saya tidak suka berkawan dengan orang yang suka memandang rendah pada orang lain atau jenis yang suka makan kawan. Sebenarnya, saya ni jenis simple dan senang didampingi. Tapi, kalau ada yang berniat tak baik dan ingin mengambil kesempatan, rasanya tak berkawan dengan dia sekalipun saya tidak menyesal.

TAK SERIK KENA BELASAH

Menyelami nostalgia Tomok pasti ramai yang berpendapat bahawa sikap Tomok mungkin sama dengan sikapnya kini yang pemalu dan pendiam. Jika itu tekaan anda, sudah pastinya anda silap kerana Tomok satu ketika dahulu agak hyperaktif dan sering kena rotan disebabkan kenakalannya.

Semuanya berpunca dari sikap degilnya yang tidak mahu mendengar nasihat keluarga terutama pesanan ibunya. Pantang dia dilarang keluar rumah, pasti jiwanya akan memberontak hingga timbul masalah akibat sikap acuh tak acuhnya itu.

"Sikap degil saya tu terbawa-bawa hingga ke zaman persekolahan. Entah kenapa, saya tetap tidak mahu berubah dan asyik ingat nak keluar bermain dengan rakan-rakan sahaja," ujarnya.

Tambah anak keempat dari enam beradik itu, bila keluar bermain selalunya bila dah senja baru dia pulang ke rumah. Apa lagi, selalunya bapanya akan menunggu memegang rotan atau penyangkut plastik dan kemudian menghukumnya dengan teruk sekali.

"Bila dah degil tu, faham-faham ajalah. Selain birat kena rotan, saya juga mempunyai banyak parut luka di tubuh. Hairannya, bila satu calar atau luka tu dah sembuh, dapat pula calar atau luka yang lain hingga membuat saya tak henti di landa kecederaan," ceritanya lagi.

Dan salah satu kecederaan teruk yang pernah dialaminya ialah terkoyak peha kiri hingga tidak upaya berjalan selama sebulan. Kata Tomok, semuanya berlaku gara-gara dia dikurung dalam rumah saudaranya ketika bercuti. Akibat ingin bebas keluar, dia mengambil keputusan untuk memanjat pagar yang berbucu tajam.

"Ingatkan semuanya okey. Tetapi bila kaki kiri saya tersangkut pada bucu tajam tu, dengan pantas ia koyak agak besar manakala darah membuak macam air paip. Dalam kesakitan itu, nasib baik mak tak marah dan dengan pantas menghantar saya ke hospital.

"Selepas menerima rawatan, rasanya lama juga saya kena berehat. Yang kelakarnya, sebaik sahaja kecederaan saya itu sembuh, aktiviti panjat memanjat dan pelbagai aktiviti lasak kembali saya lakukan hingga terlupa apa yang pernah saya lalui sebelum ini," ujarnya.

Klik untuk imej besar...

All photo copyright: myartis.com


AYAH DIJEMPUT ILAHI - NAZ (JJCM) MOHON SEDEKAHKAN AL-FATIHAH

"Arwah ayah dikejarkan ke Hospital Gleneagles jam 9 malam semalam (Rabu) selepas mengadu sesak nafas. 45 minit kemudian doktor mengesahkan dia sudah meninggal dunia," demikian kata hos rancangan 'Jalan Jalan Cari Makan' (JJCM), Nazrudin Habibur Rahman apabila kehilangan ayahanda tercintanya, Hj Habibur Rahman, 73, yang menghembuskan nafas terakhir pada jam 9.45 malam Rabu.

Naz akui masih terkejut dengan pemergian secara tiba-tiba ayahnya yang disahkan menghidap penyakit kanser buah pinggang. Menurut Naz lagi, arwah ayahnya sebulan yang lalu sempat menjalani pembedahan di Hospital Gleneagles Kuala Lumpur dan doktor mengesahkan keadaan ayahnya semakin baik dan beransur pulih.

Namun Naz sekeluarga dikejutkan dengan keadaan ayahnya yang tiba-tiba sesak nafas malam semalam (Rabu) sebelum dikejarkan ke hospital. Sementara itu, jenazah Allahyarham selamat dikebumikan di Tanah Perkuburan Jalan Ampang selepas solat Zohor pada Khamis. Menurut Naz, arwah ayahnya baharu sahaja didiagnosis menghidap kanser sejak dua bulan yang lalu.

"Ayah sebelum ini menjalani rawatan dialisis selama tiga tahun. Pembedahan bulan lepas adalah pertama kali dilakukan sebaik disahkan menghidap kanser buah pinggang. Walaupun ada kanser, ayah terima dengan reda dan kental melawan penyakitnya. Ayah pergi dengan sangat mudah. Akhir nafasnya, dia terbujur kaku, sejuk dan akhirnya menutup mata dengan tenang," ujar Naz yang memohon doa orang ramai agar dapat sedekahkan Al Fatihah buat Allahyarham.

Klik untuk gambar besar

www.myartis.com / Sumber & foto: Astro Gempak & Instagram Nazrudin Habibur Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::